سارہ انعام قتل کیس کے مرکزی ملزم شاہنواز امیر کو سزائے موت، والدہ عدم ثبوت پر بری

اسلام آباد کی مقامی عدالت نے سارہ انعام قتل کیس میں مرکزی ملزم شاہنواز کو سزائے موت اور دس لاکھ جرمانے کی سزا سنا دی ہے۔ عدالت نے اس مقدمے میں شریک ملزم اور شاہنواز امیر کی والدہ ثمینہ شاہ کو بری کرنے کے احکامات جاری کیے ہیں۔ اس کیس میں ملزمان شاہنواز امیر اور ان کی والدہ ثمینہ شاہ کو آج اسلام آباد کے ڈسٹرکٹ اینڈ سیشن جج ناصر جاوید رانا کی عدالت میں پیش کیا گیا جہاں ملزمان کی موجودگی میں عدالت اس مقدمے کا فیصلہ سنایا۔  اس موقع پر سارہ انعام کے والد انعام الرحیم اور فیملی کے دیگر اراکین بھی کمرہ عدالت میں موجود تھے۔ مرکزی ملزم کو سزا سنانے جانے کے فیصلے پر ردعمل دیتے ہوئے سارہ انعام کے والد نے اطمینان کا اظہار کرتے ہوئے کہا ہے کہ وہ شریک ملزمہ ثمینہ شاہ کی بریت کے فیصلے پر خوش نہیں ہیں اور وہ ہائیکورٹ میں اس کو چیلنج کریں گے۔ قتل کے اس مقدمے کی سماعت کے دوران شاہنواز امیر نے اپنے دفاع میں کسی گواہ کو پیش نہیں کیا تاہم عدالت میں بیان دیتے ہوئے انھوں نے یہ دعویٰ کیا کہ قتل سے ایک رات قبل انھوں نے سارہ کے ہمراہ ڈنر کیا اور سو گئے اور جب وہ صبح اٹھے تو سارہ انعام باتھ روم گئی ہوئی تھیں، جس کے بعد وہ (شاہنواز) ایف ایٹ مرکز سے ناشتہ لینے گئے اور جب واپس آئے  تو دیکھا کہ سارہ انعام کی لاش فرش پر پڑی ہے۔ واضح رہے کہ پولیس نے سارہ انعام قتل کیس میں تفتیش کی غرض سے ملزم کے والد ایاز امیر کو بھی گرفتار کیا تھا تاہم دو روز تک حراست میں رکھنے کے بعد انھیں عدالتی حکم پر رہا کر دیا گیا تھا۔ اس مقدمے میں ایاز امیر کی بریت اس بنیاد پر ہوئی کہ وہ وقوعہ کے روز چکوال میں تھے اور دوسرا یہ کہ انھوں نے اس واقعہ سے متعلق پولیس کو مطلع کیا تھا۔ اس مقدمے کے پراسیکیوٹر حسن عباس کے مطابق اس مقدمے میں  مرکزی ملزم کی والدہ ثمینہ شاہ بھی ملزم تھیں۔ تاہم ان کا کردار ملزم کی سہولت کاری کرنے اور حقائق کو چھپانے کی حد تک ہے۔  گرفتاری کے بعد متعلقہ عدالت نے ثمینہ شاہ کی اس مقدمے میں ضمانت منظور کر لی تھی اور انھیں حاضری سے بھی استثنیٰ دے دیا تھا تاہم ملزمہ نے بھی اپنا بیان عدالت نے ریکارڈ کیا تھا، جس میں ان کا کہنا تھا کہ وہ 22 نومبر کو رات اکھٹے کھانا کھا کر سو گئے اور جب وہ صبح اٹھیں تو ان کے بیٹے شاہنواز نے انھیں بتایا کہ سارہ انعام قتل ہو گئی ہیں۔ پولیس کے مطابق سارہ انعام کے قتل کا یہ واقعہ 23 ستمبر بروز جمعہ صبح 10 سے 11 بجے کے درمیان پیش آیا تھا۔ اس مقدمے کی ایف آئی آر کے مطابق قتل کی اس واردات کی اطلاع ملزم شاہنواز کی والدہ ثمینہ شاہ نے پولیس کو دی تھی۔


Summary: پاکستانی قوانین کے مطابق بغیر لائسنس ٹریفک حادثے میں کسی کی جان جانے کی صورت میں ڈرائیور کے لاف قتل کا مقدمہ بھی ہوسکتا ہے، لہذا لائسنس اتنا ہی ضروری ہے جتنا شناختی کارڈ۔شاید اسی ڈر سے، ٹریفک انسپیکٹر کے مطابق، پچھلے 45 روز میں قریب تین لاکھ افراد لرنر لائسنس بنوا چکے ہیں۔

پاکستانی خواتین کے پہلے ڈرائیونگ ٹیسٹ میں فیل ہونے کی زیادہ شرح: ’خواتین بُری ڈرائیور نہیں، بس وہ گھبرا جاتی ہیں‘

دراصل گذشتہ ماہ لاہور میں کم عمر ڈرائیور کے ہاتھوں ایک ہی خاندان کے چھ افراد کی ہلاکت نے صوبے میں ٹریفک کے نظام پر کئی سوالات کھڑے کر دیے تھے۔  اس کارروائی کے نتیجے میں نئے لائسنس بنوانے والوں کی تعداد میں کئی گنا اضافہ ہوا ہے۔ ٹریفک انسپکٹر عمران فراز کے مطابق ’پہلے ہمارے پاس روزانہ کی بنیاد پر ہزار سے پندہ سو افراد لرنر (تربیتی) لائسنس بنوانے آتے تھے جن کی تعداد اب اوسطاً نو سے دس ہزار ہوگئے ہیں۔‘ پاکستانی قوانین کے مطابق بغیر لائسنس گاڑی چلانے اور اس دوران کسی ٹریفک حادثے میں کسی کی جان جانے کی صورت میں ڈرائیور کے خلاف قتل کا مقدمہ بھی ہو سکتا ہے، لہذا لائسنس اتنا ہی ضروری ہے جتنا شناختی کارڈ۔ کیونکہ اگر آپ لائسنس یافتہ ڈرائیو ہیں اور حادثے کے نتیجے میں کسی شخص کی جان چلی جاتی ہے تو مقدمہ قتل خطا کا ہوتا ہے۔ شاید اسی ڈر سے، ٹریفک انسپکٹر کے مطابق، پچھلے 45 روز میں قریب تین لاکھ افراد نئے لرنر لائسنس بنوا چکے ہیں۔  مگر جب بات لڑکیوں کی آتی ہے تو پاکستانی معاشرے میں عموماً والدین یہی سوچتے ہیں کہ ’پہلے شادی ہو جائے، اس کے بعد سارے کام کریں۔ ایسی صورتحال میں لڑکیاں نہ تو گاڑی سیکھ پاتی ہیں اور نہ ہی گاڑی چلا پاتی ہیں۔‘ ثمینہ راشد کا خیال ہے کہ کار چلانے کے لیے سب سے ضروری خود اعتمادی ہے جو تجربہ نہ ہونے کی وجہ سے خواتین میں کم رہ جاتی ہے۔  عائشہ ظفر ان خواتین میں سے تھیں جنھوں نے باآسانی ڈرائیونگ ٹیسٹ پاس کر لیا۔ وہ بی بی سی کو بتاتی ہیں کہ ’عام طور پر خواتین اپنے والد، بھائی یا شوہر سے کار چلانا سیکھتی ہیں۔ گھر والے عموماً سکھاتے بعد میں اور ڈانٹتے پہلے ہیں، جو کسی بھی خاتون کی خود اعتمادی ختم کرنے کے لیے کافی ہوتا ہے۔‘ ٹیسٹ کے دوران ایک، ایک چیز پر نظر ہوتی ہے اور زندگی میں کوئی بھی ٹیسٹ ہو تو اسے فیل کرنے کا ڈر تو بہرحال ہوتا ہی ہے۔  ان کا کہنا تھا کہ ’لوگ گاڑی چلانے سے پہلے سیٹ اور گاڑی کے شیشے اپنے مطابق ایڈجسٹ نہیں کرتے جس کی وجہ سے انھیں نظر نہیں آتا۔ جبکہ کئی خواتین گھبرا بھی جاتی ہیں۔  اس سوال کے جواب میں ان کا کہنا تھا کہ ’پاکستان میں کون پوچھتا ہے؟ باقی یہ بھی کہہ سکتے ہیں کہ میری سستی ہے۔ جب بھی لرنر لائسنس کی میعاد ختم ہوتی ہے تو دوبارہ تجدید کروا لیتا ہوں۔‘ سسٹم کی اس خرابی پر بات کرتے ہوئے انسپکٹر عمران فراز کا کہنا تھا کہ ’قانونی طور پر ہم ایسے لوگوں کے خلاف کوئی کاروائی نہیں کر سکتے ہیں جن کے پاس کسی بھی قسم کا بھی لائسنس موجود ہو۔‘


بہاولپور کے چڑیا گھر میں شیر کے پنجرے میں موجود لاش کی شناخت مکمل، سکیورٹی لیپس کا اعتراف

حکام کا کہنا ہے کہ صوبہ پنجاب میں ضلع بہاولپور کے چڑیا گھر میں بنگالی نسل کے شیروں کے حملے سے ہلاک شخص کی شناخت ان کے فنگر پرنٹ اور جیب میں پڑے کارڈ کی مدد سے کر لی گئی ہے۔  ڈپٹی کمشنر کے مطابق محمد جاوید کا کہنا ہے کہ ان کا بیٹا بلاول منشیات کا عادی تھا۔ اس سے قبل انتظامیہ نے کہا تھا کہ ہلاک ہونے والے نوجوان چڑیا گھر کی انتظامیہ کا حصہ نہیں اور ان کے جسم پر پنجوں کے ساتھ ساتھ انجیکشن کے نشانات پائے گئے تھے۔  ادھر ڈائریکٹر جنرل وائلڈ لائف اینڈ فشریز ساؤتھ پنجاب ڈاکٹر انصر چٹھہ کا کہنا ہے کہ ’یہ بات معمہ بنی ہوئی ہے کہ مرنے والا کہاں سے آیا اور چڑیا گھر کے اندر کیسے گیا۔ اس کی آواز یا چیخ و پکار تک کسی نے نہیں سنی۔‘ ڈی جی نے میڈیا سے بات چیت کرتے ہوئے کہا کہ یہ بات بھی واضح نہیں ہوسکی کہ مرنے والا شخص رات کو چڑیا گھر کے اندر آیا یا پھر صبح سویرے ’کیونکہ ہمیں تو دن گیارہ بجے کے بعد پتا چلا کہ یہاں شیر کے احاطہ میں لاش پڑی ہے۔ شیر کے احاطہ میں دو الگ الگ کمرے ہیں، ایک کمرے میں میل شیر ہے جبکہ دوسرے کمرے میں فی میل (شیرنی) اور اس کے دو بچے ہیں۔‘  انھوں نے کہا کہ عام طور پر چڑیا گھر کا عملہ ڈیوٹی پر موجود ہوتا ہے، کوئی جانوروں کو خوراک ڈالتا ہے تو کوئی پنجروں کی صفائی کرتا ہے۔ لیکن چونکہ پنجرے کافی زیادہ ہیں اس وجہ سے کسی کو واقعے کے بارے میں پتا نہیں چل سکا۔‘ ڈپٹی کمشنر ظہیر انور جپہ کا کہنا ہے کہ وہ ہوم سیکرٹری پنجاب کے ساتھ آن لائن کانفرنس میٹنگ کر رہے تھے جب انھیں اس واقعہ کی اطلاع ملی جس پر وہ ہوم سیکریٹری کے نوٹس میں یہ بات لائے اور میٹنگ چھوڑ پر ہنگامی طور پر چڑیا گھر پہنچے جہاں سراسیمگی پھیلی ہوئی تھی۔ ان کے مطابق ’چڑیا گھر کے عملے سے اس بارے الگ الگ پوچھ گچھ کی گئی لیکن اس واقعہ کے محرکات سامنے نہیں آسکے اور بظاہر یہی لگتا ہے کہ مرنے والے شخص کا دماغی توازن درست نہیں تھا جو رات گئے اندھیرے میں اس پنجرے میں کود گیا ورنہ کوئی ذی شعور ایسا اقدام نہیں اٹھا سکتا۔‘ ان کا کہنا تھا کہ ’چڑیا گھر کے گردونواح کے سی سی ٹی وی کیمروں سے رات گئے لوگوں کے آنے جانے کا ریکارڈ چیک کیا جارہا ہے  یہ شخص کس طرح چڑیا گھر کے اندر داخل ہوا اور رات گئے شہریوں کے چڑیا گھر آنے جانے کے اوقات کار کیا ہوتے ہیں اس بابت بھی ڈائریکٹر چڑیا گھر سے تفصیلات مانگی گئی ہیں جن کی روشنی میں پولیس قانونی کارروائی کرے گی۔‘


Summary:
بلبل شاہ اور ان کے خاندان کی پہلی منزل راولپنڈی تھی۔ راولپنڈی سے انھیں کراچی کے  سفر کا آغاز کرنا تھا۔ بلبل شاہ طویل سفر کے بعد تھک کر اونگھ رہے تھے کہ اچانک ان کی اہلیہ بی بی روشن ان پر گر پڑیں اور انھیں کہا کہ ’لیٹے رہو فائرنگ ہورہی ہے اور بچے میں نے سیٹ کے نیچے چھوڑ دیے ہیں۔‘

بی بی روشن نے اپنے جسم پر ایک دو نہیں بلکہ چھ گولیاں کھائیں مگر اپنے خاوند بلبل شاہ اور بچوں کو محفوظ رکھا ۔

بی بی روشن: چھ گولیاں کھا کر اپنے شوہر اور بچوں کو بچانے والی خاتون، ’لیٹے رہو، بچے سیٹ کے نیچے چھپا دیے ہیں‘

بلبل شاہ اور ان کے خاندان کی پہلی منزل راولپنڈی تھی۔ راولپنڈی سے انھیں کراچی کے سفر کا آغاز کرنا تھا۔ بلبل شاہ طویل سفر کے بعد تھک کر اونگھ رہے تھے کہ اچانک ان کی اہلیہ بی بی روشن ان پر گر پڑیں اور انھیں کہا کہ لیٹے رہو فائرنگ ہو رہی ہے اور بچے میں نے سیٹ کے نیچے چھپا دیے ہیں۔  بی بی روشن نے اپنے جسم پر ایک یا دو نہیں بلکہ چھ گولیاں کھائیں مگر اپنے خاوند بلبل شاہ اور بچوں کو محفوظ رکھا تھا۔ بلبل شاہ کہتے ہیں کہ ہر وہ گولی جو مجھے لگ سکتی تھی وہ بی بی روشن نے اپنی جسم پر لے لی تھی۔ مجھے ہی نہیں بلکہ کمال بہادری اور جرات سے بچوں کو بھی محفوظ کیا تھا۔  بلبل شاہ کہتے ہیں کہ کوشش کے باوجود کہ مجھے بی بی روشن نے اٹھنے نہیں دیا۔ فائرنگ کے شروع میں ان کی آواز آئی تھی مگر اب ان کی آواز بھی بند ہو گئی تھی۔ ’شاید وہ لوگ یہ سمجھے کہ بس میں آگ لگی چکی ہے اب مزید فائرنگ کی ضرورت نہیں ہے۔ اس کے بعد میں نے بی بی روشن کو زور لگا کر اپنے اوپر سے سائیڈ پر کیا تو دیکھا کہ وہ زخمی تھیں۔ مجھے ان کی یہ بات یاد آ گئی کہ بچے سیٹ کے نیچے ہیں۔ انھیں بچانا ہے۔‘ بلبل شاہ کا کہنا تھا کہ ’میں نے دونوں بچوں کو سیٹ کے نیچے سے نکالا اور اٹھا کر بس سے باہر نکلا تو بس کی راہداری میں زخمی پڑے تھے چیخ و پکار تھی۔ کوئی سانس لے رہا تھا اورکوئی  بے سدھ پڑا تھا۔‘ ان کا کہنا تھا کہ ’میں دوبارہ بس میں گیا اور بی بی روشن کو اپنی پیٹھ پر لاد کر نیچے لانا شروع کر دیا۔ دوبارہ بس میں جانا اور ان کو نیچے لانا بہت مشکل تھا۔ مجھے اب پتا چل گیا تھا کہ مجھے اور بچوں کو بچاتے ہوئے بی بی روشن نے اپنی جسم پر گولیاں کھا لی تھیں وہ لہو لہان تھیں۔‘ ان کا کہنا تھا کہ ’گلگت میں بی بی روشن کا دوسرا آپریشن ہوا ہے۔ یہ دوسرا آپریشن پانچ گھنٹے طویل تھا۔ اس آپریشن کے دوران ڈاکٹر بھی پریشان ہو گئے تھے مگر پانچ گھنٹے کے بعد انھوں نے مجھے بتایا کہ وہ بہتر ہیں۔‘ ’میں ان سے خود زیادہ بات نہیں کرتا بس ان ہی کے پاس ہوتا ہوں۔ وزیر آئے تھے تو انھوں نے ان وزیر سے اپنے لیے کچھ نہیں مانگا بلکہ کہا کہ اس راستے کو پر امن بنائیں جہاں پر ہر کچھ عرصے بعد بے گناہ لوگ اپنی زندگی ہاتھ دھو بیٹھتے ہیں۔ جو قیامت ہم نے دیکھی ہے اب کوئی اور نہ دیکھے۔‘


اڈیالہ جیل میں سائفر کیس: ’صحافیوں کو دیکھ کر مقدمے کی دوبارہ سماعت‘

صحافیوں کو اس بات کا بھی یقین تھا کہ کیونکہ عدالت نے اپنے گذشتہ حکم نامے میں جیل کے اندر قائم کی گئی عدالت کو اوپن کورٹ قرار دیا تھا اور کہا تھا کہ جس کی بھی خواہش ہو تو وہ  جیل کے اندر آکر اس عدالتی کارروائی کو دیکھ سکتا ہے اس لیے اب انھیں اندر جانے سے کوئی نہیں روک سکتا۔  پھر آہستہ آہستہ یوں ہوا کہ پہلے اس مقدمے کے پراسیکوٹر اور ملزمان  عمران خان اور شاہ محمود قریشی کے وکلا اور ان کے اہلخانہ کے کچھ  افراد  کو جیل کے اندر جانے کی اجازت دی گئی اس کے بعد صحافیوں کو بھی یقین ہوچلا تھا کہ اب تو اب تو ان کی باری ہےاور ابھی عدالت گیٹ پر موجود صحافیوں کو اندر بلا لے گی کیونکہ خصوصی عدالت کے جج ان صحافیوں کو خود دیکھکر گئے تھے۔ وقت گزرنے کے ساتھ ساتھ صحافیوں میں تشویش بڑھنے لگی کیونکہ اندر سے اطلاعات آرہی تھیں کہ جیل کے اندر سماعت شروع ہوچکی ہے۔ اس صورت حال کو دیکھ کر جب صحافیوں نے جیل کے اندر جانے کی کوشش کی تو وہاں پر موجود سکیورٹی عملے نے انھیں روک لیا او کہا کہ ابھی جج صاحب نے اس بارے میں کوئی حکم نہیں دیا۔ اسی دوران جیل سپرنٹینڈنٹ نے ایک ڈی ایس پی جس کا نام الطاف تھا کو فوکل پرسن مقرر کیا اور وہ صحافیوں کے نام لکھ کر لے گئے جس کے بعد صحافیوں کو کچھ یقین ہوچلا کہ چلیں اب تو اندر جاکر عدالتی کارروائی دیکھیں گے کیونکہ ضابطے کی کارروائی تو پوری کرنا قانونی تقاضا ہے۔  جن صحافیوں کو اندر جانے کی اجازت نہیں دی گئی تو انھوں نے پروگرام بنایا کہ مذکورہ جج جب سماعت کے بعد باہر نکلیں گے تو ان کی گاڑی روک کر احتجاج کیا جائے گا۔ اس کی اطلاع ملنے پر پولیس کی اضافی نفری اس گیٹ پر تعینات کردی گئی جس گیٹ سے سائفر مقدمے کی سماعت کرنے والے جج جیل کے اندر گئے تھے۔ وہاں پر موجود سکیورٹی میں اضافہ کردیا بعدازاں سکیورٹی سٹاف کے صحافیوں کو بتایا کہ اس جیل کے پانچ گیٹ ہیں اور جج کسی بھی گیٹ سے باہر جاسکتے ہیں جس کے بعد صحافیوں کا احتجاج کرنے کا پلان ماند پڑ گیا۔ سائفر مقدمے کی سماعت کرنے والے جج ابوالحسنات محمد ذوالقرنین نے سنیچر کو ہونے والی عدالتی کارروائی کے بارے میں جو حکم نامہ جاری کیا ہے اس کی پہلی دو لائنوں میں لکھا ہوا ہے کہ اس عدالتی کارروائی کو دیکھنے کے لیے میڈیا اور عوام موجود تھی جن کو دیکھ کر یہ کہا جاسکتا ہے کہ ضابطہ فوجداری کی دفعہ 352 کی تکمیل ہوگئی ہے۔ ضابطہ فوجداری کا قانون کسی بھی مقدمے کے اوپن ٹرائیل سے متعلق ہے۔


کوہستان میں نام نہاد غیرت کے نام پر لڑکی کا قتل، تصاویر وائرل کرنے والے ملزم کی تلاش کے لیے ایف آئی اے سے مدد طلب

پولیس کے مطابق انھیں شبہ ہے کہ تصاویرکو فوٹو شاپ کیا گیا، جس کا مقصد علاقے میں خون خرابہ کروانا ہو سکتا ہے۔  پولیس نے قتل کے الزام میں لڑکی کے والد کے بعد چچا کو بھی گرفتار کر لیا ہے جبکہ چچا زاد بھائی اور ایک اور رشتہ دار کو بھی تفتیش کے لیے اپنی حراست میں لیا ہے۔ پولیس کے مطابق لڑکی کے والد کا عدالت سے سات روزہ ریمانڈ بھی حاصل کر لیا گیا ہے۔ واضح رہے کہ کوہستان میں ایک لڑکے اور لڑکی کی سوشل میڈیا پر تصاویر وائرل ہونے کے بعد لڑکی کو قتل کر دیا گیا ہے جبکہ لڑکے کو پولیس نے اپنی حفاظتی تحویل میں لے رکھا ہے۔ لڑکی نے عدالت میں بیان دیا کہ اس کو کوئی خطرہ نہیں، جس کے بعد اس کو اپنے والدین کے ساتھ جانے کی اجازت دے دی تاہم اس واقعے میں جس لڑکے کا نام سامنے آ رہا ہے، وہ مفرور ہے۔ ضلع کوہستان خیبر پختونخوا کا انتہائی دور افتادہ اور پسماندہ علاقہ ہے۔ سنہ 2012 میں بھی ضلع کوہستان کے علاقے پالس میں مئی 2010 میں ہونے والی ایک شادی کی تقریب کی ویڈیو منظر عام پر آئی تھی جس میں چار لڑکیوں کی تالیوں کی تھاپ پر دو لڑکے روایتی رقص کر رہے تھے۔ یہ ویڈیو منظر عام پر آنے کے بعد ویڈیو میں رقص کرنے والے بن یاسر اور گل نذر کے بھائی افضل کوہستانی نے دعویٰ کیا تھا کہ ویڈیو میں نظر آنے والی لڑکیوں کو ذبح کر کے قتل کر دیا گیا ہے تاہم گذشتہ برسوں کے دوران افصل کوہستانی سمیت ان کے چار بھائیوں کو بھی قتل کیا جا چکا ہے۔ واضح رہے کہ کوہستان میں جس شخص کو بھی نام نہاد غیرت کے نام پر قتل کرنا ہو تو اسے ’چور‘ قرار دیا جاتا ہے۔ جس کے بعد مقامی رسم و رواج کے مطابق اس شخص کا قتل لازم ہو جاتا ہے۔  کوہستان پولیس کے مطابق انھوں نے دوسری لڑکی کو اپنی حفاظتی تحویل میں لیا اور عدالت میں پیش کیا تاکہ اس کو دارالمان منتقل کرنے کے احکامات حاصل کیے جائیں مگر عدالت میں لڑکی نے بیان دیا کہ اس کو اپنے والدین سے کوئی خطرہ نہیں۔  پولیس کے مطابق لڑکے نے ان کے سامنے دعوی کیا ہے کہ یہ تصویر جعلی ہے اور اس کے پیچھے کوئی سازش ہے۔  پولیس کے مطابق لڑکے کا دعویٰ ہے کہ ’یہ ہمیں مروانے کی سازش کی گئی ہے۔‘ ڈی ایس پی کولئی پالس مسعود خان نے بتایا ہے کہ تصاویر وائرل ہونے کے بعد مقامی رسم و رواج کے مطاق لڑکیوں اور لڑکوں کے قتل کے خدشے کے پیش نظر پولیس فعال ہے۔ مسعود خان کے مطابق پولیس اپنے فرائض تندہی سے انجام دے رہی ہے جبکہ قانون کی عملداری پر کوئی سمجھوتہ نہیں ہو گا۔ درج مقدمے میں قتل کی دفعات کے علاوہ غیرت کے نام پر قتل کی دفعات بھی شامل کی گئی ہیں جن میں راضی نامہ یا صلح کی اجازت نہیں۔


Summary: پاکستان کی فوج کا کہنا ہے کہ اس کے دو ریٹائرڈ افسران میجرعادل فاروق راجہ اور کیپٹن حیدر رضا مہدی کو فوجی اہلکاروں کو بغاوت پر اکسانے کے الزام میں قید بامشقت کی سزائیں سنائی گئی ہیں۔ دونوں سابق افسران یوٹیوب پر اپنے وی لاگز میں آرمی چیف سمیت اعلیٰ فوجی قیادت کو تنقید کا نشانہ بناتے ہیں۔

بغاوت پر اکسانے کے الزام میں پاکستانی فوج کے سابق اہلکاروں کو آرمی ایکٹ کے تحت قید بامشقت کی سزائیں

پاکستان کی فوج کا کہنا ہے کہ اس کے دو ریٹائرڈ افسران میجرعادل فاروق راجہ اور کیپٹن حیدر رضا مہدی کو فوجی اہلکاروں کو بغاوت پر اکسانے کے الزام میں قید بامشقت کی سزائیں سنائی گئی ہیں۔ فوج کے شعبہ تعلقات عامہ آئی ایس پی آر کی جانب سے جاری بیان کے مطابق دونوں سابق افسران کا فیلڈ جنرل کورٹ مارشل کیا گیا جس کے تحت نہ صرف سزائیں سنائی گئیں بلکہ ان کے رینک بھی ضبط کر لیے گئے ہیں۔  بیان کے مطابق میجر ریٹائرڈ عادل فاروق راجہ کو 14 سال قید بامشقت کی سزا سنائی گئی جبکہ کیپٹن ریٹائرڈ حیدر رضا مہدی کو 12 سال قید بامشقت کی سزا سنائی گئی ہے۔  آئی ایس پی آر کے مطابق ’دونوں سابق افسران کو پاکستان آرمی ایکٹ 1952 کے تحت فیلڈ جنرل کورٹ مارشل (ایف جی سی ایم) کے تحت فوجی اہلکاروں کو بغاوت پر اکسانے کے الزام میں سزا سنائی گئی ہے۔‘ واضح رہے کہ یوٹیوبر اور وی لاگر میجر ریٹائرڈ عادل فاروق راجہ کو تحریک انصاف کا حامی سمجھا جاتا تھا۔ وہ سابق وزیر اعظم عمران خان کی حکومت کے خاتمے کے 10 روز بعد پاکستان سے برطانیہ چلے گئے تھے۔  آئی ایس پی آر کے مطابق میجر (ر) عادل فاروق راجہ اور کیپٹن (ر) حیدر رضا مہدی کو آفیشل سیکرٹ ایکٹ 1923 کے تحت ’حاضر سروس اہلکاروں کو بغاوت پر اکسانے‘ پر فیلڈ جنرل کورٹ مارشل کے تحت سزا سنائی گئی۔ آئی ایس پی آر کے مطابق دونوں ریٹائرڈ افسران کے خلاف سات اور نو اکتوبر 2023 کو عدالتی کارروائی کے بعد سزا سنائی گئی جبکہ سابق افسران کے رینکس بھی 21 نومبر 2023 سے ضبط کر لیے گئے ہیں۔  یاد رہے کہ میجر ریٹائرڈ فاروق راجہ نے لندن پہنچنے کے بعد اپنے یوٹیوب چینل کے ذریعے پاکستانی فوج پر شدید تنقید کا سلسلہ جاری رکھا۔ عادل فاروق راجہ برطانیہ میں رہتے ہوئے پاکستان کی موجودہ سیاسی اور عسکری قیادت پر بھرپور تنقید کرتے رہے تھے اور اس نوعیت کے الزامات میں تیزی آنے کے بعد برطانیہ میں ان کے خلاف ہتک عزت کا دعویٰ بھی دائر کیا تھا۔ میجر عادل راجہ پاکستانی فوج میں خدمات سر انجام دینے کے بعد بھی فوجی منصوبوں سے وابستہ رہے۔ ان کے وی لاگز عموماً موجودہ عسکری قیادت کے خلاف ہوتے ہیں جن میں وہ فوج میں موجود اپنے ’ذرائع‘ جنھیں وہ ’خاموش مجاہد‘ کہتے ہیں، کے حوالے سے دعوے اور الزامات عائد کرتے رہتے ہیں۔ حیدر رضا مہدی بھی وی لاگز بناتے ہیں اور یہ عادل راجہ کے ساتھ مل کر بھی وی لاگز بناتے رہے ہیں۔  کیپٹن ریٹائرڈ سید حیدر رضا مہدی پاکستانی فوج کے ایک سابق افسر ہیں۔ ان کے پیٹریان اکاؤنٹ کے مطابق وہ ایک ’پاکستانی کینیڈین جیو پولیٹیکل تجزیہ کار اور کرنٹ افیئرز کمنٹیٹر‘ ہیں۔


Summary: بلوچستان کے ضلع کیچ سے تعلق رکھنے والے بالاچ بلوچ کی لاش ان چار لوگوں کی لاشوں میں شامل تھی جن کے بارے میں پولیس حکام کا کہنا ہے کہ وہ سی ٹی ڈی کی ایک کارروائی کے دوران مارے گئے تھے تاہم بالاچ بلوچ کے خاندان کا کہنا ہے کہ انھیں نہ صرف گھر سے اٹھا گیا تھا بلکہ انھیں 21 نومبر کو انسداد دہشت گردی کی عدالت میں بھی پیش کیا گیا تھا۔

’بھائی کو گرفتار نہیں کیا بلکہ گھر سے اٹھایا گیا‘: کیچ میں سی ٹی ڈی کارروائی میں مارے جانے والے بالاچ بلوچ پر کیا الزام تھا؟

یہ کہنا تھا بلوچستان کے ضلع کیچ سے تعلق رکھنے والے واحد بلوچ کا جن کے چھوٹے بھائی بالاچ بلوچ کی لاش ان چار لوگوں کی لاشوں میں شامل تھی جن کے بارے میں پولیس حکام کا کہنا ہے کہ وہ سی ٹی ڈی کی ایک کارروائی کے دوران مارے گئے تھے۔ تربت سول سول سوسائٹی کے کنوینر گلزار دوست نے بتایا کہ مارے جانے والے تمام افراد پہلے سے جبری طور پر لاپتہ تھے اور ان کو مبینہ طور پر دوران حراست ہلاک کرنے کے بعد یہ بے بنیاد الزام عائد کیا گیا کہ تین افراد سی ٹی ڈی کی جوابی کارروائی کے نتیجے میں مارے گئے جبکہ بالاچ مارے جانے والوں کی ہی فائرنگ سے مارا گیا۔ دوسری جانب سرکاری حکام کا اور سی ٹی ڈی کا کہنا ہے بالاچ کا تعلق مبینہ طور پر کالعدم عسکریت پسند تنظیم سے تھا اور انھیں ان کے دوسرے ساتھیوں کی نشاندہی کے لیے لے جایا جا رہا تھا کہ جہاں وہ مقابلے کے دوران اپنے ہی ساتھیوں کی فائرنگ سے مارے گئے۔ بالاچ بلوچ کی لاش ان چار لوگوں کی لاشوں میں شامل تھی جن کے بارے میں پولیس کا کہنا ہے کہ وہ سی ٹی ڈی کی ایک کارروائی کے دوران مارے گئے تھے بی بی سی کی جانب سے بالاچ بلوچ کے لواحقین اور احتجاج کرنے والی تنظیموں کی جانب سے  لگائے جانے والے الزامات کے سوال پر ان کا کہنا تھا کہ سی ٹی ڈی نے بالاچ نامی ایک شخص کو گرفتار کیا تھا جنھوں نے یہ اعتراف کیا تھا کہ ان کا تعلق کالعدم تنظیم سے تھا۔ ان کا کہنا تھا کہ ان معلومات کی بنیاد پر سی ٹی ڈی نے وہاں چھاپہ مارا تاکہ ان لوگوں کو گرفتار کیا جائے مگر جب سی ٹی ڈی کے اہلکار وہاں پہنچے تو بالاچ نامی شخص کے ساتھیوں نے سی ٹی ڈی کے اہلکاروں پر راکٹ فائر کیا۔ جس پر سی ٹی ڈی اور دہشت گردوں کے درمیان 20 منٹ تک فائرنگ کا سلسلہ جاری رہا جس کے دوران یہ لوگ مارے گئے جبکہ ان کے بعض ساتھی فرار ہوئے۔‘  اس سلسلے میں بی بی سی نے کیچ پولیس کے سربراہ ضیا مندوخیل سے فون پر رابطہ کیا لیکن انھوں نے کال وصول نہیں کی تاہم کیچ پولیس کے ایک اہلکار نے بتایا کہ ان افراد کی لاشوں کو سی ٹی ڈی کے اہلکاروں نے ہسپتال منتقل کیا تھا اور یہ بتایا تھا کہ یہ لوگ مقابلے میں مارے گئے ہیں۔ دوران تفتیش انھوں نے اعتراف کیا کہ ان کا تعلق کالعدم عسکریت تنظیم سے ہے۔ انھوں نے یہ بھی اعتراف کیا کہ وہ یہ بارودی مواد اپنے دیگر ساتھیوں کے لیے لے جا رہا تھا جنھوں نے تربت شہر میں دہشت گردی کی ایک اور کارروائی کرنی تھی۔


’شدت پسندی سے 19 فیصد زیادہ اموات‘ کیا پاکستان میں دہشتگردی کے حالیہ واقعات کسی طوفان کا پیش خیمہ ثابت ہو سکتے ہیں؟

پاکستان میں حکام کی جانب سے ان واقعات کی ذمہ داری کالعدم تحریک طالبان پاکستان سمیت دیگر شدت پسند تنظیموں پر عائد کرتے ہوئے یہ الزام عائد کیا جا رہا ہے کہ وہ اس مقصد کے لیے افغانستان کی سرزمین استعمال کر رہے ہیں تاہم نہ صرف افغانستان کی موجودہ طالبان حکومت بلکہ ماضی کی حکومتیں بھی ان الزامات کو سختی سے مسترد کرتی رہی ہیں۔ پاکستان میں شدت پسندی کے واقعات میں اضافہ کیوں ہو رہا ہے اور کیا پاکستان دوبارہ سے شدت پسندی کے سابقہ دور کی جانب بڑھ رہا ہے؟ سنہ 2022 کے مقابلے میں اس سال شدت پسندی کے واقعات میں ہونے والی اموات کی تعداد 19 فیصد زیادہ ہے رپورٹ کے مطابق رواں سال کی دوسری سہہ ماہی میں شدت پسندی کے واقعات میں 284 ہلاکتیں ہوئیں۔ سال کی تیسری سہہ ماہی میں ان کی تعداد بڑھ کر 445 ہو گئی اور اس طرح تین ماہ میں ان واقعات میں 57 فیصد اضافہ ہو گیا۔ رپورٹ کے مطابق دونوں صوبوں میں شدت پسندی کے واقعات کے رحجان میں  گزشتہ پانچ سال میں اضافہ دیکھنے میں آیا اور سنہ 2022 کے مقابلے میں اس سال ایسے واقعات میں ہونے والی اموات کی تعداد 19 فیصد زیادہ ہے۔ سنہ 2016 کے بعد یہ پہلا موقع ہے کہ اتنی بڑی تعداد میں شدت پسندی کے واقعات رونما ہو رہے ہیں اور ان میں سب سے زیادہ نقصان سکیورٹی فورسز کا ہو رہا ہے۔ ایسا لگتا ہے کہ پاکستان واپس اس دور کی طرف جا رہا ہے، جب شدت پسندی کے زیادہ واقعات رونما ہو رہے تھے۔ ’2021 اور 2022 میں افغانستان میں دھماکوں میں یا دوسرے واقعات میں جو لوگ مارے گئے ان کی فہرست کو دیکھ لیں۔ تحریک طالبان یا دوسرے گروپوں کے لوگ وہاں مارے جا رہے ہیں جو اس بات کی گواہی ہے کہ ٹی ٹی پی وہاں موجود ہے۔‘ ان کا کہنا تھا کہ ’سوشل میڈیا پر نفرتوں کاایک طوفان برپا ہے۔ بے روزگار لوگوں کی ایک بڑی تعداد افغانستان میں ہو گی۔ ان کا گھر بار نہیں ہو گا تو پھر کیا ہو گا۔ افغان حکومت کے جو جوابات  آ رہے ہیں وہ افسوسناک اور حیران کن ہیں۔ ان کے بارے میں سوچنا ہوگا کہ معاملہ ٹھیک طرف نہیں جا رہا۔  پاکستان کی جانب سے بھی سخت بیانات آرہے ہیں جس سے اندازہ ہوتا ہے کہ دہشت گردی میں اضافہ ہو گا۔‘ واضح رہے کہ افغان حکام افغانستان کی سرزمین سے پاکستان میں شدت پسندی کے واقعات کے حوالے سے الزامات کی سختی سے تردید کرتے رہے ہیں جبکہ ماضی میں افغان حکام پاکستان پر افغانستان میں مداخلت اور عسکریت پسندوں کی پشت پناہی کے الزامات لگاتے رہے ہیں۔


خیبر پختونخوا کے سینیئر سرکاری افسر انتہائی مطلوب شدت پسندوں کی فہرست میں کیسے شامل ہوئے؟

احسان داوڑ سنہ 1995 سے صحافت کے شعبے سے وابستہ تھے جبکہ گذشتہ کئی برسوں سے وہ پی ڈی ایم اے کے ترجمان کے طور پر فرائض ادا کر رہے ہیں سابق سینیئر صحافی کا نام منگل کے روز پاکستان کے سوشل میڈیا پر ٹرینڈ کرنا شروع ہوا تھا۔ اس کی وجہ یہ تھی کہ خیبرپختونخوا کے انسداد دہشت گردی کے ادارے ’سی ٹی ڈی‘ نے گذشتہ روز انتہائی مطلوب شدت پسندوں کی ایک فہرست جاری کی جس میں ’احسان اللہ‘ نامی شخص کا نام موجود ہے جس کے ساتھ تصویر اور دیگر تفصیلات احسان داوڑ کی ہیں۔  یہ سب اس حقیقت کے باوجود ہو رہا تھا کہ احسان ایک سرکاری ادارے میں ترجمان کی حیثیت سے کام کر رہے تھے۔ بی بی سی سے بات کرتے ہوئے احسان نے کہا کہ ’اس فہرست میں احسان اللہ کے نام کے ساتھ اپنی تصویر اور تفصیلات کی موجودگی دیکھ کر مجھے ابتدا میں سخت صدمہ ہوا۔ مجھے دوستوں نے فون کر کے بتایا کہ سی ٹی ڈی کی جاری کردہ نئی فہرست میں آپ کا نام اور تصویر موجود ہے۔‘  سی ٹی ڈی کے مطابق ان کے حوالے سے ایف آئی آر 2019 میں درج کی گئی تھی جب شمالی وزیرستان کے علاقے خڑ قمر کے مقام پر آرمی چوکی کے قریب فائرنگ کا واقعہ پیش آیا تھا۔  خڑ قمر تحصیل دتہ خیل میں یہ واقعہ 26 مئی 2019 کو پیش آیا تھا جس میں کم سے کم 15 افراد ہلاک اور 27 زخمی ہو گئے تھے۔  بنیادی طور پر خڑ قمر میں مقامی لوگ احتجاج کر رہے تھے اور اس احتجاج میں اراکین قومی اسمبلی محسن داوڑ اور علی وزیر بھی شامل تھے۔ اس واقعے کے بعد ان دونوں رہنماؤں کو گرفتار بھی کیا گیا تھا اور انھیں چار ماہ تک ہری پور جیل میں رکھا گیا تھا اور بعد میں ان کی ضمانت پر رہائی ہوئی تھی۔  سی ٹی ڈی کے بیان میں مزید کہا گیا ہے کہ احسان اللہ چونکہ عدالت کے سامنے پیش نہیں ہوئے تو انھیں مفرور قرار دے دیا گیا تھا اور پھر ڈی پی اور شمالی وزیرستان کی جانب سے جون 2021 میں احسان اللہ کے سر کی قیمت دس لاکھ روپے مقرر کرنے کا کہا گیا تھا۔ شمالی وزیرستان کے ایک پولیس اہلکار نے بتایا کہ چونکہ احسان اللہ کا نام ایک ایف آئی آر میں درج ہے اور وہ مفرور تھے اس لیے ان لیے ان کا نام اس فہرست میں شامل کیا گیا ہے۔  احسان داوڑ نے بتایا کہ وہ 2018 میں قدرتی آفات سے نمٹنے کے ادارہ پی ڈی ایم اے سے منسلک ہیں۔  سی ٹی ڈی کی جانب سے وضاحت کے بعد احسان داوڑ نے بتایا کہ وہ نہ تو کسی سیاسی جماعت کے رکن رہے ہیں اور جس وقت خڑ قمر کا واقعہ پیش آیا اس وقت وہ پشاور میں تھے اور پی ڈی ایم اے کے ساتھ کام کر رہے تھے۔


Summary: پاکستان کے سب سے بڑے شہر کراچی میں پولیس نے ایک ڈی ایس پی کا مبینہ ڈکیتی کے الزام میں جسمانی ریمانڈ حاصل کیا ہے۔ ڈی ایس پی پر الزام ہے کہ انھوں نے ایک شہری کے گھر پر چھاپہ مار کر دو کروڑ روپے نقدی اور 70 تولہ سونے کے زیوارت چھینے ہیں۔

تاجر کے گھر سے دو کروڑ روپے، 70 تولہ سونا لوٹنے کے کیس میں گرفتار ڈی ایس پی جسمانی ریمانڈ پر کراچی پولیس کے حوالے

پاکستان کے سب سے بڑے شہر کراچی میں پولیس نے ایک شہری کے گھر سے دو کروڑ روپے اور 70 تولے سونے کی ڈکیتی کے مقدمے میں اپنے محکمے کے ہی ایک ڈی ایس پی کا جسمانی ریمانڈ حاصل کیا ہے۔ زیر تربیت افسر عمیر طارق کے خلاف ایک شہری کی درخواست پر جو مقدمہ درج کیا گیا ہے اس کے مطابق ڈی ایس پی زبردستی اُن کے گھر میں داخل ہوئے، اہلخانہ کو یرغمال بنایا، ڈکیتی کی اور گھر کے مردوں کو اغوا کر کے ساتھ لے گئے۔ یہ مقدمہ درجن بھر سے زائد ملزمان کے خلاف درج کیا گیا ہے۔ ملزم ڈی ایس پی عمیر طارق کو آج عدالت پیش کیا گیا جہاں جج نے ان کو ایک روزہ جسمانی ریمانڈ پر پولیس کے حوالے کیا ہے ایف آئی آر  میں کہا گیا ہے کہ ’19 نومبر کی رات 2 بج کر بیس منٹ پر پولیس یونیفارم اور سول ڈریس میں ملبوس 15 سے 20 افراد ایک کالی ویگو، ایک پولیس موبائل، مہران کار اور چند موٹر سائیکلوں پر سوار ہو کر میرے گھر آئے اور تلاشی کے دوران سب گھر والوں کو ایک کمرے میں یرغمال بنایا اور تمام تالے توڑ کر گھر میں موجود تمام سامان باہر نکال لیا۔‘ شہری نے الزام عائد کیا کہ اس کارروائی کے دوران یہ پولیس اہلکار اور سول کپٹروں میں ملبوس افراد گھر میں موجود تقریباً 2 کروڑ روپے نقد، 80 تولہ سونے کے زیورات،  موبائل فون، لیپ ٹاپ وغیرہ ساتھ لے گئے۔ پولیس میں درج ہونے والے مقدمے کے مطابق شہری نے بتایا کہ ان افراد نے انھیں اور اُن کے ایک بھائی کو پولیس موبائل میں سوار کیا اور تمام نقدی اور زیوارت سمیت سامان بھی اسی پولیس موبائل میں ڈال دیے۔ شہری کے مطابق اُن کے منہ پر کپڑا بندھا ہوا تھا جس کی وجہ سے وہ کچھ بھی دیکھ نہیں پا رہے تھے، بعدازاں انھیں بلوچ کالونی پل پر (شاہراہ فیصل) اتارا اور دوسری گاڑی میں سوار کر دیا اور انھیں دیوار کی طرف کھڑا ہونے کے لیے کہا۔ درخواست گزار کا کہنا ہے کہ انھوں نے ابتدا میں پیرآباد تھانے پر درخواست دی تھی لیکن ایف آئی آر درج نہیں کروائی، تاہم اب تمام تر معلومات اکھٹی کر کے وہ ایف آئی آر درج کروا رہے ہیں لہذا ڈی ایس پی سمیت 15 سے بیس افراد کے خلاف مقدمہ درج کیا جائے۔  وکیل کے مطابق ڈی ایس پی زیر تربیت ہیں اور اُن کے پاس اپنا گن مین ہے۔ انھوں نے دعویٰ کیا کہ یہ چھاپہ سندھ پولیس کے بڑے افسران کے کہنے پر مارا گیا تھا اور انھوں نے ہی زیر تربیت ڈی ایس پی کو چھاپے کو سپروائز کرنے کی ہدایت کی تھی جسے انھوں نے اپنے دفتر  سے سپروائز کیا اور واٹس ایپ کے ذریعے سینیئر افسران کو اس کی اطلاع دی۔


لاہور میں گاڑی کی ٹکر سے چھ افراد کی ہلاکت کے مقدمے میں اب نئی دفعات کیوں شامل کی گئی ہیں؟

پاکستان کے شہر لاہور کے علاقے ڈی ایچ اے میں حال ہی میں ایک گاڑی کی ٹکر سے ایک ہی خاندان کے چھ افراد کے ہلاک ہونے کے واقعے کے مقدمے میں پولیس نے ملزم کے خلاف قتل اور انسدادِ دہشت گردی کی دفعات کا اضافہ کر دیا ہے۔ یاد رہے کہ لاہور کے علاقے ڈی ایچ اے فیز 7 میں گذشتہ سنیچر کو ایک تیز رفتار گاڑی نے دوسری گاڑی کو ٹکر ماری، جس میں سوار ایک ہی خاندان کے چھ افراد ہلاک ہو گئے تھے۔ ابتدا میں پولیس کا کہنا تھا کہ ٹکر مارنے والی گاڑی کو چلانے والا کم عمر ڈرائیور تھا جو گاڑی چلانے یا لائسنس رکھنے کا اہل نہیں تھا۔ اس وقت پولیس نے اس واقعے کو ٹریفک حادثہ قرار دیتے ہوئے ایف آئی آر درج کی تھی، جس میں پاکستان پینل کوڈ کی دفعات 279 اور 322 لگائی گئی تھیں۔ یہ دفعات ٹریفک حادثے کی صورت میں دیت کے حوالے سے ہیں۔ اس میں ملزم کے باآسانی رہا ہونے کی گنجائش موجود ہے۔ اس واقعے کا مقدمہ تھانہ ڈیفنس سی سے کاہنہ منتقل کر دیا گیا ہے۔ لاہور پولیس کے مطابق مقدمے میں قتل اور انسدادِ دہشت گردی کی دفعات مدعی مقدمہ کی درخواست پر شامل کی گئی ہیں جنھوں نے پولیس کو نئی معلومات فراہم کی ہیں۔ ہلاک ہونے والے چھ افراد میں سے ایک کے والد رفاقت علی مدعی مقدمہ ہیں۔ لاہور پولیس کے مطابق انھوں نے نئی معلومات میں پولیس کو بتایا ہے کہ واقعے سے قبل ملزم کی ان کے بیٹے سے تلخ کلامی ہوئی تھی۔ مدعی نے پولیس کو بتایا کہ منع کرنے پر ملزم نے ان کو دھمکایا اور ان کا تعاقب جاری رکھا۔ مدعی کے مطابق اس کے بعد ہی ملزم نے تیز رفتاری سے اپنی گاڑی کی ٹکر اس گاڑی کو ماری جس میں ان کا بیٹا اور خاندان کے پانچ دیگر افراد سوار تھے۔ پولیس کی طرف سے نئی دفعات مقدمے میں شامل کرنے کے خلاف ملزم نے لاہور ہائی کورٹ سے رجوع کیا ہے۔ ان کے وکیل کی طرف سے دائر کی گئی درخواست میں کہا گیا ہے کہ ان کی عمر 17 سال کے لگ بھگ ہے اور اس لیے وہ قانونی طور پر جووینائل یا کم عمر ملزم تصور ہونے چاہئیں۔ تاہم ان کا کہنا ہے کہ پنجاب کے نگران وزیراعلی محسن نقوی کے حکم پر پولیس نے ایف آئی آر میں قتل اور انسدادِ دہشت گردی کی دفعات شامل کی ہیں۔ 'پولیس کے اس اقدام کو غیر آئینی اور غیر قانونی قرار دیا جائے اور ملزم کو اس کے تمام آئینی حقوق فراہم کیے جائیں۔' وہ کہتے ہیں کہ اس واقعے کے میڈیا میں رپورٹ ہونے والے اور ظاہری حالات و واقعات سے ایسا نظر آتا ہے کہ اس پر انسدادِ دہشت گردی کی دفعات کا اطلاق نہیں بنتا۔ ’اور یہ ثابت کرنا بھی مشکل ہو گا کہ ملزم نے قتل کرنے کی نیت سے گاڑی کو ٹکر ماری۔'


Summary: برطانوی شہری ریٹا رابرٹس قتل ہونے والی ان 22 خواتین میں سے ایک ہیں جن کی شناخت کے لیے یورپ کی پولیس نے اس سال کے آغاز میں باقاعدہ ایک مہم شروع کی تھی۔ شناخت کی اس مہم کو’آپریشن آئیڈینٹیفائی می‘ کا نام دیا گیا۔ وہ 1992 میں اپنے گھر سے بیلجیئم کے لیے روانہ ہوئی تھیں۔

برطانوی خاتون جن کی لاش کی شناخت قتل کے 31 سال بعد ایک ٹیٹو کی مدد سے ممکن ہوئی

یہ ساری باتیں انٹرپول کی جانب سے شیئر کیے گئے ریٹا رابرٹس کے خاندان کے افراد کے بیان میں کہی گئی تھیں۔ ریٹا رابرٹس قتل ہونے والی ان 22 خواتین میں سے ایک ہیں جن کی شناخت کے لیے یورپ کی پولیس نے اس سال کے آغاز میں باقاعدہ ایک مہم شروع کی تھی۔ شناخت کی اس مہم کو’آپریشن آئیڈینٹیفائی می‘ کا نام دیا گیا۔  برطانوی خاتون ریٹا رابرٹس نے 1992 میں کارڈف میں واقع اپنے گھر سے بیلجیئم کے شہر اینٹورپ تک کا سفر کیا تھا۔ جس کے چار ماہ بعد ان کی نا قابل شناخت تشدد ذدہ لاش ملی تھی۔  انٹرپول کی ویب سائٹ پر دستیاب اس بلیک نوٹسز کی فہرست میں ان خواتین کے بارے میں تفصیلات موجود ہیں جن میں لاشوں کی ممکنہ شناخت کرنے والی اشیا کی تصاویر سے لے کر بعض کیسز کی تفصیلات بھی ہیں جن میں جدید ٹیکنالوجی کی مدد سے ان  لاشوں کے چہرے  کو قابل شناخت بنانے کی کوشش بھی کی گئی۔  ریٹا رابرٹس نے فروری 1992 میں کارڈف میں واقع اپنے گھر سے بیلجیئم کے شہر اینٹورپ تک کا سفر کیا تھا۔ ان کی لاش چار ماہ بعد دریا کے پانی کی رکاوٹ کے لیے لگائے گئے جنگلے کے پاس پڑی ہوئی ملی۔ انٹرپول پولیس سروسز کے سربراہ سٹیفن کاوناگھ نے بی بی سی کو بتایا کہ خاندان کے ایک فرد نے ان کے ٹیٹو سے ان کی شناخت کی جو سبز پتوں کے ساتھ ایک سیاہ پھول اور اس کے نیچے ان کے نام کا مخفف ’R'Nick‘ پر مشتمل تھا۔  ٹیٹو کو پہچاننے کے بعد خاندان نے بیلجیم میں موجود تفتیش کاروں سے ملاقات کی اور باقاعدہ طور پر ان کی شناخت کی۔انٹرپول پولیس سروسز کے سربراہ سٹیفن کاوناگھ نے اس سارے قصے کو خوفناک تضاد کا مجموعہ قرار دیا۔ ’ایک جانب ہمیں فخر ہے کہ ہم رکن ممالک کے ساتھ کام کرنے میں کامیاب رہے ہیں، ہمیں فخر ہے کہ ہم اس غریب خاتون ریٹا کی شناخت کرنے میں کامیاب رہے ہیں، لیکن دوسری طرف ہم اس خاندان کے لیے اس تباہ کن خبر کا وسیلہ بنے جس میں ان کے پیارے کو  بے رحمانہ انداز میں قتل کر کے ہمیشہ کے لیے جدا کر دیا گیا۔‘ بیلجیئم کے حکام اب عوام سے مطالبہ کر رہے ہیں کہ وہ ریٹا رابرٹس یا ان کی موت کے آس پاس کے حالات کے بارے میں کسی بھی معلومات کے ساتھ آگے آئیں۔ پولیس کا کہنا ہے کہ انھیں مئی میں آپریشن آئیڈینٹیفائی می شروع ہونے کے بعد سے اب تک تقریباً 1,250 ایسے پیغامات  موصول ہوئے جن میں نیدرلینڈ، بیلجیم اور جرمنی میں ملنے والی ان 22 خواتین کی لاشوں سے متعلق کچھ نہ کچھ معلومات شیئر کی گئی تھیں۔  یہ مہم ڈچ پولیس کی طرف سے شروع کی گئی تھی جو ایک ایسی خاتون کی شناخت کے لیے کوشاں تھے جس کی لاش 1999 میں ایمسٹرڈیم کے مضافات میں ایک دریا میں تیرتی ملی تھی۔


کم عمر ڈرائیور کے ہاتھوں چھ افراد کی ہلاکت: کیا ایسے بچوں اور ان کے والدین کے خلاف کارروائی ہو سکتی ہے؟

تھانہ ڈیفینس سی پولیس نے رفاقت علی کی درخواست پر مقدمہ درج کر کے کم عمر ڈرائیور کو گرفتار کر لیا ہے جن کا تعلق لاہور کے علاقے عسکری الیون سے ہے۔ ابتدائی تفتیش کے دوران کم عمر ڈرائیور نے پولیس کو بتایا کہ وہ آٹھویں جماعت کے طالب علم ہیں۔ لاہور ٹریفک پولیس نے پیر کے روز سماجی رابطوں کی ویب سائٹ ایکس پر گرفتار کیے گئے کم عمر ڈرائیور کی ایک ویڈیو شائع کی ہے جس میں وہ اعتراف کر رہے ہیں کہ وہ ڈرائیونگ کرنے کے اہل نہیں ہیں اور سکول میں آٹھویں جماعت کے طالب علم ہیں۔ انھوں نے بتایا کہ وہ دوستوں کے ساتھ کھانا کھانے نکلے تھے۔ انھوں نے یہ اعتراف کیا کہ ان کی گاڑی کی رفتار تیز یعنی ایک سو کلومیٹر فی گھنٹہ سے زیادہ تھی۔ تاہم اس بیان میں ساتھ ہی انھوں نے یہ کہا کہ ان کے سامنے اچانک سے ایک گاڑی آئی جس کی رفتار بہت کم تھی۔ وکیل اور قانونی ماہر میاں علی اشفاق نے بی بی سی سے بات کرے ہوئے بتایا کہ ایسا نہیں ہے کہ ان کو جووینائل یا کم عمر ملزم سمجھتے ہوئے مکمل طور پر ہر الزام سے بری کر دیا جائے گا۔ ’اس کے ساتھ ساتھ پولیس کو تحقیقات میں یہ بات معلوم کرنا ہو گی کہ کیا جس شخص کے نام پر گاڑی رجسٹرڈ ہے وہ کم عمر بچے کا والد یا والدہ ہے اور اگر ایسا ہے تو وہ یہ جانتے تھے کہ بچہ ڈرائیونگ لائسنسن نہ رکھنے کے باوجود گاڑی چلا رہا ہے۔ کیا انھوں نے اس کو گاڑی چلانا سکھایا ہے یا کسی اور نے۔‘  لاہور کے چیف ٹریفک آفیسر کیپٹن ریٹائرڈ مستنصر فیروز کا کہنا ہے کہ ’بچے کے والدین کے خلاف مقدمہ درج ہو سکتا ہے۔  لاہور کے چیف ٹریفک آفیسر کیپٹن ریٹائرڈ مستنصر فیروز نے بی بی سی سے بات کرتے ہوئے بتایا کہ کم عمر ڈرائیورز لاہور پولیس کے لیے ایک بہت بڑا مسئلہ ہے۔ انھوں نے بتایا کہ رواں برس اب تک پولیس 20 ہزار سے زیادہ کم عمر ڈرائیورز کے چالان کر چکی ہے۔  سی ٹی او لاہور مستنصر فیروز نے بتایا کہ ٹریفک پولیس اس حوالے کم عمر ڈرائیورز کی روک تھام کے حوالے سے آگاہی مہمات چلاتی رہتی ہے جو اس نوعیت کے جرائم کو روکنے کا ایک طریقہ ہے۔ انھوں نے بتایا کہ لاہور میں 70 لاکھ سے زیادہ موٹر سائیکلیں اور گاڑیاں ہیں جبکہ دوسری طرف ان کو ریگولیٹ کرنے کے لیے ٹریفک پولیس کی نفری تین ہزار ہے۔ ان کا کہنا تھا کہ وہ کم عمر اور بغیر لائسنسن کے ڈرائیونگ کرنے والوں کے خلاف سختی سے قانون کے نفاذ کے لیے مہمات چلا رہے ہیں۔  انھوں نے بتایا کہ لاہور کے جس علاقے میں یہ حادثہ پیش آیا وہ زیادہ گنجان آباد نہیں ہے اس لیے وہاں پولیس کی موجودگی بھی کم ہے۔ تاہم اس حادثے کے بعد پولیس کی اس علاقوں میں موجودگی کو بڑھانے کے لیے بھی لائحہ عمل تیار کر لیا گیا ہے۔


Summary: الزام لگایا جا رہا ہے کہ انیل سنگھ، ان کے والد اور خاندان کے دیگر افراد نے 20 لاکھ روپے کی انشورنس کروائی اور دو سال بعد انیل کی ’حادثاتی موت‘ کا دعویٰ کر کے پالیسی کی شرائط کے مطابق چار گنا زیادہ رقم یعنی 80 لاکھ کا دعویٰ کر کے دھوکہ کیا۔

’بھکاری کو زندہ جلا‘ کر 80 لاکھ کا انشورنس فراڈ کرنے والا شخص 17 سال بعد کیسے پکڑا گیا؟

اس شخص پر الزام یہ لگایا جا رہا ہے کہ انیل سنگھ ملک،  ان کے والد اور خاندان کے دیگر افراد نے ملک کر 20 لاکھ روپے کی انشورنس کروائی اور دو سال بعد انیل کی ’حادثاتی موت‘ کا ڈرامہ رچا کر  بیمہ پالیسی کی شرائط کے مطابق چار گنا زیادہ رقم یعنی 80 لاکھ کا دعویٰ کر کے دھوکہ و فراڈ کیا۔ اس معاملے پر پولیس سے ملنے والی تفصیلات کے مطابق اترپردیش کے چھوٹے سے گاؤں بھٹانگر میں رہنے والے وجے پال سنگھ نے سال 2004 میں اپنے 20 برس کے بیٹے انیل سنگھ ملک کے لیے 20 لاکھ روپے کی لائف انشورنس پالیسی لی۔ پولیس کے مطابق اس بات کو مدنظر رکھتے ہوئے چالاک باپ بیٹے نے مسلسل دو سال تک اس پالیسی کا پریمیم بھی ادا کیا۔ ڈیڑھ سال کے انشورنس کے بعد ایک گاڑی بھی خریدی اور اس کی انشورنس بھی کروائی۔ احمد آباد کرائم برانچ کے ڈی سی پی چیتنیا منڈلک نے اس کیس کی تفصیلات بتاتے ہوئے کہا کہ ’وجے پال سنگھ کے دو بیٹے ہیں جن کا نام ابھے سنگھ اور انیل سنگھ ہے۔ مالی مجبوریوں کی وجہ سے وجے پال نے پیسہ کمانے کے لیے یہ شارٹ کٹ آزمایا۔ جلد رقم کمانے کے لیے چھوٹے بیٹے انیل کا بیمہ کروایا گیا۔‘ باپ اور بیٹے نے فراڈ اور قتل کے بارے میں پولیس کو دیے گئے بیان میں اس سازش کی تفصیلات بتائیں جن کے مطابق ’پالیسی کے دو سال بعد، وجے پال اور ان کے بڑے بیٹے ابھے سنگھ بھٹانگر گاؤں سے آگرہ کے لیے نکلے اور اپنے ساتھ دو دیگر جاننے والوں، مہیپال گڈریا اور راکیش کھٹک، کو لے گئے۔ اس سفر سے پہلے مہیپال اور راکیش دھن کور اور غازی آباد کے درمیان ایک بھکاری کو ہوٹل میں اچھا کھانا کھلانے کے لیے لے آئے۔‘ پولیس تفتیش میں سامنے آنے والی معلومات کے مطابق گاڑی کے نمبر کی بنیاد پر وجے پال سنگھ سے رابطہ کرنے کے بعد انھوں نے دعویٰ کیا کہ لاش ان کے بیٹے انیل سنگھ کی ہے اور انھوں نے اس کی آخری رسومات ادا کیں۔ وجے پال سنگھ نے انشورنس کمپنی سے بیمہ کی رقم کا مطالبہ کرتے ہوئے موقف اپنایا کہ ان کے بیٹے انیل سنگھ کی موت احمد آباد جاتے ہوئے کار حادثے میں ہوئی۔  پولیس کے مطابق انیل سنگھ کے والد نے انشورنس کمپنی سے 80 لاکھ کی انشورنس اور کار انشورنس کی رقم کا دعویٰ کیا کہ ان کے بیٹے کی موت ہو گئی ہے اور انھوں نے اس رقم کے پانچ حصے کیے۔ پولیس کا کہنا ہے کہ ’پولیس کو ابتدائی تفتیش میں پتا چلا ہے کہ اس نے اس منصوبے پر عمل کرتے ہوئے اپنے والدین یا خاندان کے دیگر افراد کو کبھی فون تک نہیں کیا۔ 17 سال میں وہ کبھی اپنے آبائی شہر بھی نہیں گیا۔‘


سندھ کا سوشل میڈیا ’سٹار‘ ڈاکو جس نے اپنے اکاؤنٹ کو پولیس پر تنقید اور لوگوں کو ڈرانے دھمکانے کے لیے استعمال کیا

گھوٹکی پولیس نے ثنا اللہ شر کو پیر کی صبح اوباوڑو میں مقامی عدالت میں ریمانڈ کے لیے پیش کیا، پولیس نے ان پر غیر قانونی اسلحہ رکھنے کا الزام عائد کیا ہے۔  پولیس ریکارڈ کے مطابق ثنا اللہ شر کے خلاف اغوا، قتل اور تاوان کے 20 سے زائد سنگین نوعیت کے مقدمات دائر ہیں جن میں رانوتی میں ہی گذشتہ سال پولیس پر حملے کا مقدمہ بھی شامل ہے جس میں ایک ڈی ایس پی، دو ایس یچ او اور دو پولیس اہلکار ہلاک ہو گئے تھے۔  وسطی جیون شاہ تھانے میں ایس ایچ او غلام مصطفیٰ میرانی نے سرکار کی مدعیت میں ثنا اللہ شر کے خلاف دائر مقدمے میں بتایا کہ پولیس گشت پر تھی کہ انھیں اطلاع ملی کہ ڈاکو راہب شر اپنے ساتھیوں سمیت واردات کے لیے پکے ایریا کی طرف جا رہا ہے، اس اطلاع پر انھوں نے پولیس اہلکاروں کے ساتھ ڈاکوں کا پیچھا کیا اور نور شاہ دم دموں کے مقام پر مقابلہ کیا۔ کشمور کے صحافی ممتاز سولنگی کے مطابق ثنا اللہ شر کا تعلق کچے کے علاقے گھیل پور سے ہے جو دریا کے اندر ہے۔ اگر دریا میں پانچ لاکھ کیوسک بھی پانی آجائے تو یہ علاقہ زیر آب آ جاتا ہے اور لوگوں کو نقل مکانی کرنی پڑتی ہے۔ گھوٹکی کے سابق ایس ایس پی تنویر تنیو کے مطابق گھیل پور میں ڈاکو سلطو شر، راہب شر و دیگر سرگرم تھے اور ثنا اللہ شر ان کے گینگ میں شامل ہو گیا۔ اس گینگ میں شمولیت کے بعد ابتدائی طور پر وہ باورچی کا کام کرتا تھا۔ ثنا اللہ شر نے فیس بک اور ٹک ٹاک پر اپنا اکاؤنٹ بنایا جس پر وہ باقاعدگی سے اپنا پیغام شیئر کرتا جبکہ بعض اوقات لائیو سٹریمنگ بھی کرتا۔ ان ویڈیوز میں وہ پولیس افسران کو چیلنج کرنے کے ساتھ ساتھ عام لوگوں کو ڈراتا دھمکاتا بھی تھا جبکہ پولیس پر حملے کے بعد کی بھی ویڈیوز شیئر کی جاتی تھیں۔ ثنا اللہ شر کی ویڈیو کی ابتدا مظلوم عوام کے ترجمان کے نام سے ہوتی تھی۔ ان ویڈیوز میں اپنے سردار کے لیے تعریف ہوتی تھی جبکہ وہ جے یو آئی کی قیادت پر تنقید کرتا اور ساتھ میں صحافیوں کو بھی درس دیتا۔  ایس ایس پی تنویر تنیو کے مطابق ان ویڈیوز میں وہ شر گینگ کے علاوہ جاگیرانی اور بھیا گینگز کی بھی پیغام رسانی کا کام کرتا تھا۔ وہ مقامی طور پر ڈاکوؤں کا ترجمان بن گیا تھا۔  ثنا اللہ شر کو شاعری اور گلوکاری سے لگاؤ ہے۔ وہ پولیس کے خلاف شاعری کرتا جبکہ اس کے جواب میں پولیس اہلکار جوابی شاعری بھیجتے تھے اور یہ ویڈیوز بھی مقامی طور پر مقبول رہیں۔ ثنا اللہ شر کی شاعری مقامی گلوکاروں نے گائی بھی ہے۔  موجودہ نگران حکومت نے ڈاکوؤں کے خلاف پولیس اور رینجرز کے مشترکہ آپریشن کا فیصلہ کیا ہے۔ اس وقت پولیس اور رینجرز کی جانب سے گرفتاریاں جاری ہیں جبکہ حالیہ دنوں میں ثنا اللہ شر کی گرفتاری قابل ذکر ہے۔


Summary: 2002 کے کریک ڈاؤن کے دوران حافظ قاسم جیسے بہت سے جنگجو قانون نافذ کرنے والے پاکستانی اداروں کی نظروں میں آئے اور اسی برس کراچی پولیس کے کرائم انویسٹیگیشن ڈیپارٹمنٹ نے حافظ قاسم کو گرفتار کر لیا۔

جہاد سے امجد صابری قتل کیس تک۔۔۔ قتل کی 34 وارداتوں میں ملوث حافظ قاسم رشید کون ہیں

کراچی پولیس کی اعلیٰ قیادت سے تعلق رکھنے والے ذرائع سے بی بی سی کو حاصل ہونے والی ایک ’انٹیروگیشن رپورٹ‘ اور پولیس و دیگر قانون نافذ کرنے والے اداروں کے اعلیٰ ترین افسران کی مدد سے کی جانے والی بی بی سی کی تحقیق کے مطابق حافظ قاسم رشید  کراچی کے علاقے تین تلوار (کلفٹن) میں کراچی میٹرو پولیٹن کے سرونٹ کوارٹرز میں 17 اپریل 1979 کو ام تمیم اور عبدالرشید کے گھر پیدا ہوئے۔  کئی بار گرفتاری کے بعد دوران حراست کی جانے والی تفتیش میں ملزم نے پولیس اور قانون نافذ کرنے والے دیگر اداروں کے تفتیش کاروں کو بتایا کہ کے ایم سی سرونٹ کوارٹرز میں اُس کی پیدائش کے کچھ ہی عرصے بعد اُس کا خاندان کراچی (جنوبی) کے علاقے ہجرت کالونی منتقل ہوا جہاں قریباً دس برس کے بعد یہ کنبہ جونیجو ٹاؤن میں مستقلاً رہائش پذیر ہوگیا۔ 2002 کے اس کریک ڈاؤن کے دوران حافظ جیسے بہت سے جنگجو قانون نافذ کرنے والے پاکستانی اداروں کی نظروں میں آئے اور اسی برس کراچی پولیس کے کرائم انویسٹیگیشن ڈیپارٹمنٹ نے حافظ کو گرفتار کرلیا۔ بی بی سی کو دستیاب تفتیشی رپورٹ کے مطابق پہلی بار گرفتار ہونے پر بارود اور غیر قانونی اسلحہ رکھنے کے الزام میں جیل جانے والے حافظ قاسم کو محض چھ ماہ بعد ہی عدم ثبوت کی بنا پر صمانت پر رہائی تو مل گئی مگر 2003 میں ایک تاریخ پر پیشی کے لیے عدالت سے واپسی پر سی آئی ڈی پولیس نے اسے دوبارہ گرفتار کر لیا۔ ’اس مقصد کے لیے سول لائنز میں واقع سی آئی ڈی کے مرکزی دفتر کو راکٹ سے نشانہ بنانے کا فیصلہ کیا گیا۔ یہ راکٹ سی آئی ڈی کے دفتر کے عقب سے گزرنے والے ریلوے لائن پر نصب کیا گیا مگر شاید ہدف کے غلط تعین کی وجہ سے یہ راکٹ سی آئی ڈی کے دفتر کو نشانہ بنانے کی بجائے شہر کے وسط میں گُرو مندر کے علاقے میں جا گرا لیکن ذرائع سے ہمیں پتا چل گیا کہ اس حملے کے پیچھے کون ہے۔ حافظ قاسم اتنا خطرناک ہے کہ اسی کے گروہ نے جنرل مشرف پر بھی راکٹ حملہ کرنے کی کوشش کی تھی اور اس غرض سے کراچی ائیرپورٹ پر اسی قسم کے راکٹ نصب کیے گئے تھے۔‘ کراچی پولیس، رینجرز اور قانون نافذ کرنے والے دیگر اداروں کے بہت سے حُکام سے ہونے والی پس پردہ گفتگو، بی بی سی کو حاصل ہونے والی تفتیشی رپورٹس اور مختلف اداروں کی جانب سے جمع شدہ سرکاری معلومات اور اب حافظ قاسم کو گرفتار کرنے والے سی ٹی ڈی حکام کے دعووں کے مطابق حافظ قتل کی کم از کم 34 وارداتوں میں ملوث رہا۔


سمگلروں کے درمیان فائرنگ اور وہ مہلک حادثات جو یورپ پہنچنے کے راستوں کو مزید پُرخطر بنا رہے ہیں

سمگلروں کے درمیان شدید فائرنگ اور مہلک کار حادثات سے حالیہ مہینوں میں یورپ پہنچے کے خواہشمند افراد کی جانب سے اپنائے گئے زمینی راستوں کو اور بھی پُرخطر بنا دیا ہے۔ مگر اس کے باوجود یورپ جانے والوں کی تعداد میں اضافہ دیکھنے میں آ رہا ہے۔  گذشتہ ہفتے حریف گروہوں کے درمیان فائرنگ کے تبادلے میں کم از کم تین افراد ہلاک ہوئے، جن کے بارے میں خیال کیا جاتا ہے کہ وہ افغانستان کے شہری تھے جو غیرقانونی طریقے سے یورپ پہنچنے کی کوشش کر رہے تھے۔ فائرنگ کا یہ واقعہ ہنگری کی سرحدی باڑ سے چند سو میٹر دور سربیا کی حدود میں پیش آیا۔  سرحد پر بھاری مضبوط باڑ، روزانہ کی نظر بندیوں اور ان تارکین وطن کو واپس بھیجنے جیسے اقدامات کے باوجود بھی ہنگری انھیں روکنے میں کامیاب نہیں ہو سکا ہے۔  175 کلومیٹر طویل سرحد کے ساتھ مضبوط، برقی تار سے لیس ہنگری کی باڑ نہ صرف سمگلروں کو یہ کنٹرول کرنے میں مدد دیتی ہے کہ کون کب اس سرحد کو پار کرتا ہے بلکہ انھیں اپنے طور پر اس سرحد کو پار کرنے والوں  کو روکنے میں بھی مدد دیتی ہے۔  سمگلروں کے ایک طبقے میں اب ہتھیاروں کا استعمال بڑھتا جا رہا ہے۔ دن کی روشنی میں سبوتیکا میں بنائی گئی ایک ویڈیو میں سمگلروں کی کار کی فرنٹ سیٹ کے درمیان والی جگہ پر ایک کلاشنکوف دیکھی جا سکتی ہے۔  ایک اور پولیس اہلکار نے تارکین وطن کے ایک گروپ کے خلاف بھی بندوق کی نوک پر باڑ سے دھکیلنے جیسے ناروا سلوک کی تصدیق کی ہے، جس سے ان مسلح سمگلروں کے ان تارکین وطن کے ساتھ ناروا سلوک کی بھی تصدیق  ہوتی ہے۔ سربیا کی رپورٹ کے مطابق ان افراد کو ہنگری میں زبردستی داخل ہونے پر مجبور کیا جاتا ہے۔  تارکین وطن کو ہنگری پولیس اور سرحد پر تعینات اہلکار بھی مارتے پیٹتے ہیں۔ ان واقعات سے متعلق سربیا کے طبی شعبے کے اہلکار اور ہنگری کے صحافی بھی رپورٹ کرتے ہیں۔ تاہم ہنگری کی پولیس ان الزامات کی تردید کرتی ہے۔  یہاں سے فرار ہونے والوں کی صحیح تعداد معلوم نہیں ہے، لیکن حراست میں لیے گئے زیادہ تر افراد کو ہورگوس کے قریب باڑ کے دروازے سے واپس بھیج دیا جاتا ہے۔  آسٹریا کی پولیس ان واقعات کا ذمہ دار گینگ باسز کی جانب سے متعارف کرائے گئے ایک نئے بزنس ماڈل کو قرار دیتی ہے۔ اب ان گروہوں کی طرف سے ڈرائیوروں کو صرف اس صورت میں ادائیگی کی جاتی ہے جب وہ ان تارکین وطن کو لے جانے میں کامیاب ہو جاتے ہیں جبکہ ماضی میں انھیں ان کی آدھی رقم پہلے ہی ادا کر دی جاتی تھی۔


اغوا اور قتل کی سازش جس میں پولیس کو گمراہ کرنے کے لیے’اللہ اکبر‘ کے نعروں کا استعمال کیا گیا

انڈیا کی ریاست اترپردیش کے شہر کانپور میں ایک بڑے ٹیکسٹائل تاجر کے نابالغ بیٹے کے اغوا اور قتل کے معاملے میں پولیس نے دعویٰ کیا ہے کہ ملزمان نے پولیس کو گمراہ کرنے کے لیے مذہبی نعروں کا استعمال کیا۔ پولیس نے واقعے میں ملوث تینوں ملزمان کو گرفتار کرنے کا دعویٰ کیا ہے۔ پولیس کا کہنا ہے کہ تاجر کے بیٹے کے اغوا اور قتل میں اس کی ٹیوشن ٹیچر جو پہلے اسے گھر میں پڑھانے آتی تھی اور اس کے دوست ملوث تھے۔ پولیس کی ابتدائی تفتیش میں انکشاف ہوا تھا کہ قتل کے بعد ملزمان نے 30 لاکھ روپے تاوان کا مطالبہ کیا اور اس واقعے سے متعلق سی سی ٹی وی فوٹیج بھی پولیس کے ہاتھ لگی ہے۔ خط میں مذہبی نعروں کے بارے میں پولیس نے اپنی پریس کانفرنس میں بتایا کہ ملزم پربھات شکلا، شیوا اور ٹیوشن ٹیچر رچیتا نے پولس کی توجہ ہٹانے کے لیے خط میں ایک خاص مذہب سے متعلق نعرے لکھے تھے۔ پولیس کا کہنا ہے کہ پربھات شکلا نے اپنے دوستوں شیوا اور رچیتا کے ساتھ مل کر قتل کی سازش رچی تھی اور قتل کے بعد کسی کو ان پر شک نہ ہو انھوں نے تاجر کے گھر اغوا اور تاوان کی رقم کا مطالبہ کرتے ہوئے خط بھیجا تھا۔ پولیس نے بتایا ہے کہ پیر کی شام 4.30 بجے نابالغ طالب علم اپنی کوچنگ کے لیے گھر سے نکلا تھا اور معمول کے مطابق جب وہ گھر واپس نہیں آیا تو گھر والوں نے پہلے طالب علم سے رابطہ کرنے کی کوشش کی۔ ’پیر کے روز، اس نے ایک پولیس چوکی کے قریب تاجر کے بیٹے سے اپنے گھر کے لیے لفٹ مانگی اور بعد میں اسے کولڈ ڈرنک پلائی جس میں نشہ آور چیز تھی‘ پولیس کے مطابق ’بعد میں، وہ تاجر کے بیٹے کو اپنے گھر کے قریب ایک کمرے میں لے گیا اور گلا دبا کر اس کا قتل کر دیا۔ قتل کے بعد ملزم نے تاجر کو تاوان کے لیے خط لکھا۔‘ اس کے جواب میں پولیس کا کہنا ہے کہ ’ملزم پربھات کو طالب علم اور اس کی ٹیوشن ٹیچر رچیتا کے درمیان دوستی پسند نہیں تھی۔ اس کی وجہ سے اس نے یہ سازش رچی اور پھر اس میں رچیتا اور اس کے دوست شیوا کو شامل کیا۔‘ کانپور کے ٹیکسٹائل تاجر کے بیٹے کے قتل سے ناراض کانپور ٹیکسٹائل کمیٹی کے اہلکاروں نے کینڈل مارچ نکالا۔ تاجروں نے پولیس انتظامیہ سے ملزمان کو سزائے موت دینے کا مطالبہ کیا ہے۔ کانپور ٹیکسٹائل کمیٹی کے سینیئر نائب صدر رومیت سنگھ ساگاری نے کہا کہ ’ملزمان پولیس کی حراست میں ہیں۔ ہمارا مطالبہ ہے کہ انھیں سخت سے سخت سزا دی جائے۔ انھیں موت کی سزا دی جائے۔‘


کرم میں کشیدگی: ’سکیورٹی فورسز نے جرگہ کی مدد سے امن قائم کروا دیا، سفید جھنڈے لہرا دیے گئے‘

صوبہ خیبر پختونخوا کے ضلع کرم کے ہیڈ کوارٹر پاڑہ چنار اور اردگرد کے علاقوں میں ایک ہفتہ قبل زمین کے تنازعے پر شروع ہونے والی پرتشدد جھڑپوں میں منگل کی شام فوج تعینات کیے جانے کے بعد امن قائم ہو گیا ہے۔  صوبہ خیبر پختونخوا کی نگران حکومت کے وزیرِ اطلاعات فیروز جمال کاکا خیل نے اتوار کو بی بی سی سے بات کرتے ہوئے کہا تھا کہ زمین کے تنازع پر تصادم کے بعد جرگے کے ذریعے مذاکرات کامیاب ہوگئے ہیں اور جلد صورتحال پر قابو پا لیا جائے گا۔  ڈی پی او کرم نے بی بی سی پشتو کے افتخار خان سے بات کرتے ہوئے بتایا تھا کہ ’جرگے کی سفارشات پر عمل درآمد نہ ہونے کے بعد علاقے میں فوج تعینات کرنے کا فیصلہ کیا گیا ہے اور آج 80 فیصد جگہ پر فوج کو تعینات کیا جائے گا۔‘  ضلع کرم میں تین مہینے پہلے بھی مختلف قبائل کے درمیان جھڑپیں ہوئی تھیں جس میں جانی نقصانات ہوئے تھے اور ہھر امن کمیٹیوں کے ذریعے امن قائم کر دیا گیا تھا۔ حالیہ جھڑپوں کے بعد ضلع کرم کے داخلی اور خارجی راستے بند ہیں۔ علاقے میں نیم فوجی دستوں کے اہلکار فرائض انجام دے رہے ہیں جبکہ انٹرنیٹ اور موبائل سروس بھی گزشتہ تین روز سے بند ہے۔ علاقے میں شدید تصادم کے باعث عام لوگ متاثر ہو رہے ہیں۔  پاڑہ چنار میں موجود ایک متاثرہ شخص نے صحافی زبیر خان کو بتایا تھا کہ صورتحال انتہائی گھمبیر ہے۔ سارے علاقے میں فائرنگ اور دھماکوں کی آوازیں آ رہی ہیں۔ بچے اور خواتین خوف کے عالم میں ہیں۔‘ ’دونوں گروپ ایک دوسرے کی جان کے دشمن ہو چکے ہیں۔ دونوں اطراف سے ایک دوسرے  کے گاؤں اور علاقوں پر بھاری اسلحے سے فائرنگ کی جا رہی ہے۔ جس سے عام لوگ بہت متاثر ہو رہے ہیں۔‘ مقامی افراد سے حاصل کردہ معلومات کے مطابق ضلع کرم میں چند ماہ سے کشیدگی جاری ہے۔ اس تصادم کا آغاز زمین کے ایک ٹکڑے کی ملکیت پر تنازعے سے ہوا تھا۔ اس حالیہ تصادم سے پہلے بھی کئی لوگ مارے جا چکے ہیں۔  حالیہ تصادم کا آغاز ایک گروہ کی جانب سے دوسرے گروہ کے خلاف دھرنوں اور مظاہروں کے بعد ہوا ہے جس میں پہلے ایک مزدور کی ہلاکت ہوئی اور اس کے بعد ایک اور شخص اور پھر گاڑی پر فائرنگ کا واقعہ پیش آیا جس کا الزام دونوں گروپوں نے ایک دوسرے پر عائد کیا۔ ضلع کرم میں فرقہ ورانہ فسادات اور لڑائیوں کی تاریخ طویل ہے۔ برصغیر کی تقسیم کے بعد اس خطے میں تقریباً ہر 10 سال کے بعد بڑے فسادات رونما ہوئے جس میں 1961، 1971، 1987، 1996 اور 2007 شامل ہے۔


Summary: سائفر مقدمے میں دوسرے نامزد ملزم سابق وزیر خارجہ شاہ محمود قریشی بھی اڈیالہ جیل میں ہی قید ہیں تاہم عمران خان اور شاہ محمود کو الگ الگ بیرکوں میں رکھا گیا ہے اور ان دونوں ملزمان کی ملاقات صرف اسی روز ہی ہوتی ہے جب خصوصی عدالت کے جج اڈیالہ جیل میں اس مقدمے کی سماعت کے لیے جاتے ہیں۔

عمران خان، شاہ محمود قریشی اور ’پھانسی گھاٹ کی جانب کُھلنے والی کھڑکی‘

سائفر مقدمے میں دوسرے نامزد ملزم سابق وزیر خارجہ شاہ محمود قریشی بھی اڈیالہ جیل میں ہی قید ہیں تاہم عمران خان اور شاہ محمود کو الگ الگ بیرکوں میں رکھا گیا ہے اور ان دونوں ملزمان کی ملاقات صرف اسی روز ہی ہوتی ہے جب اس مقدمے کی سماعت کے لیے قائم خصوصی عدالت کے جج اڈیالہ جیل میں اس مقدمے کی سماعت کے لیے جاتے ہیں۔ جیل حکام کا کہنا ہے کہ جب بھی سائفر مقدمے کی سماعت اڈیالہ جیل میں ہوتی ہے تو عدالت عمران خان سے انھیں جیل میں ملنے والی سہولتوں کے بارے میں دریافت کرتی ہے اور جیل حکام کے بقول گذشتہ سماعت میں عمران خان نے انھیں ملنے والی سہولتوں پر اطمینان کا اظہار کیا۔ اس مقدمے کے دوسرے ملزم شاہ محمود قریشی کو جس کمرے میں رکھا گیا ہے وہ چھ بائی دس کا کمرہ ہے یعنی چھ فٹ چوڑا اور دس فٹ لمبا ہے۔ مقدمے کی سماعت اڈیالہ جیل منتقل ہونے سے پہلے شاہ محمود قریشی کو جب اس مقدمے کی سماعت کے دوران اسلام آباد کے جوڈیشل کمپلیکس میں لایا گیا تو انھوں نے میڈیا سے گفتگو کرتے ہوئے کہا تھا کہ انھیں جس کمرے میں رکھا گیا ہے وہ جیل میں موجود پھانسی گھاٹ کے قریب واقع ہے اور ان کے کمرے کی کھڑکی اس طرف کُھلتی ہے جس طرف پھانسی گھاٹ واقع ہے۔  محکمہ جیل خانہ جات پنجاب کے ایک اہلکار نے نام ظاہر نہ کرنے کی شرط پر بی بی سی کو بتایا کہ چونکہ عمران خان اڈیالہ جیل میں ایک ملزم کی حیثیت سے ہیں اس لیے انھیں جیل میں وہی سہولتیں دی جا رہی ہیں جو جیل مینوئل کے مطابق ملزمان کو دی جاتی ہیں۔ لیکن اس کے ساتھ ساتھ ان کا یہ بھی کہنا تھا کہ چونکہ عمران خان کے ایک سابق وزیر اعظم ہونے کے ساتھ ساتھ ان کی زندگی کو بھی خطرات لاحق ہیں اس لیے انھیں الگ بیرک میں رکھا گیا ہے جہاں پر ان کے ساتھ کوئی دوسرا ملزم نہیں رہ رہا۔ اہلکار کا کہنا تھا کہ قیدیوں کو جیل کے اندر کھانا تیار کرنے کی اجازت دی جاتی ہے لیکن اس حوالے سے جیل میں موجود باورچی ہی کھانا تیار کرتے ہیں اور ملزم یا مجرم ان قیدیوں کو اس کا معاوضہ ادا کرتے ہیں۔ واضح رہے کہ سابق وزیر اعظم عمران خان اٹک جیل میں جب بطور قیدی تھے تو اس وقت سپریم کورٹ کے حکم پر جیل حکام کی طرف سے ایک رپورٹ عدالت میں جمع کروائی گئی تھی جو عمران خان کو جیل میں دی جانے والی سہولتوں سے متعلق تھی۔ سابق وزیر اعظم عمران خان کی لیگل ٹیم کے رکن بیرسٹر گوہر خان کا کہنا تھا کہ سابق وزیر اعظم کے کھانے پینے پر مہینے کا چالیس ہزار روپے تک کا خرچہ آتا ہے جو کہ پیشگی ادا کر دیے جاتے ہیں۔ عمران خان کی لیگل ٹیم میں شامل شیر افضل مروت کا کہنا ہے کہ اڈیالہ جیل میں بھی سابق وزیر اعظم کی کھانے پینے کے معاملے میں وہی روٹین ہے جو اٹک جیل میں تھی۔


پی ٹی آئی کی خواتین کارکنان کی رہائی اور پھر گرفتاری: ’وہ صرف دکھانا چاہتے ہیں کہ ہم کتنے سخت ہیں‘

پولیس کے مطابق لاہور میں 'پی ٹی آئی کے کارکنان' نے ان مظاہروں میں فوجی یا فوج کے نام سے منسلک املاک پر ’حملہ کیا اور نقصان پہنچایا۔‘ ان میں لاہور کے کور کمانڈر کی رہائش گاہ اور مین بلیورڈ گلبرگ پر واقع عسکری ٹاور بھی شامل ہیں۔ جن مظاہرین کو ان کیسز میں نامزد کیا گیا ان میں بڑی تعداد خواتین کارکنان کی بھی شامل تھی۔ زیادہ تر گرفتار خواتین وہ ہیں جو پی ٹی آئی اور اس کے چیئرمین عمران خان کی حمایت میں بات کرتی تھیں۔ ان میں کچھ سوشل میڈیا انفلوئنسرز بھی شامل ہیں۔  صنم جاوید خان بنیادی طور پر سوشل میڈیا انفلوئنسر اور پی ٹی آئی اور عمران خان کی حمایتی ہیں۔ سوشل میڈیا پلیٹ فارم انسٹاگرام پر ان کے فالوورز کی تعداد ایک لاکھ سے زیادہ ہے۔ عمران خان کی گرفتاری سے قبل کے دنوں میں وہ اکثر زمان پارک کے باہر دیگر خواتین کارکنان کے ساتھ موجود ہوتی تھیں۔ ’ان پر بہت زیادہ دباؤ ہے تاہم وہ ثابت قدم ہیں اور نہ صرف پی ٹی آئی کی خواتین بلکہ جیل کے دوسرے قیدیوں کے لیے بھی ایک مثال ہیں۔‘ خدیجہ شاہ چار اور خواتین کے بارے میں بھی اس خط میں بتاتی ہیں۔ 9 مئی کے واقعات کے بعد پولیس نے پورے ملک سے سابق حکمراں جماعت پاکستان تحریک انصاف کی تقریباً تمام قیادت کو گرفتار کیا۔ اُن میں سے بہت سے رہنماؤں کے ساتھ بھی ایسا ہی ہوتا رہا۔ وہ جب بھی عدالت سے ضمانت ملنے پر رہا ہوتے پولیس ان کو دوبارہ گرفتار کر لیتی۔ اس کے بعد وہ رہنما رہا ہو کر ایک پریس کانفرنس کرتے جس میں وہ سیاست سے کنارہ کشی اور پی ٹی آئی چھوڑنے کا اعلان کرتے۔  پاکستان میں انسانی حقوق کی تنظیم ہیومن رائٹس کمیشن آف پاکستان کی چیئرپرسن حنا جیلانی نے بی بی سی سے بات کرتے ہوئے کہا کہ ان کے خیال میں پی ٹی آئی کی خواتین کارکنان کے بار بار ضمانت ملنے کے باوجود دوبارہ گرفتار ہونے کے پیچھے وجہ یہ ہے کہ ریاست یہ تاثر دینا چاہتی ہے کہ وہ کسی کو آسانی سے جانے نہیں دے گی۔  'میرے خیال میں اس کی ایک وجہ تو یہ ہے کہ اس طرح وہ یہ دکھانا چاہتے ہیں کہ دیکھو ہم کتنے سخت ہیں۔ اور دوسرا جس طرح پی ٹی آئی کو نشانہ بنایا گیا ہے یہ افراد اس کا شکار بھی ہو رہے ہیں۔' حنا جیلانی کے مطابق ایسا محسوس ہوتا ہے کہ جس نوعیت کے مقدمات میں ان افراد کو ملوث کیا گیا ہے ان میں سے بہت سے مقدمات میں مصدقہ دستاویز بھی فراہم نہیں کی گئیں جبکہ زیادہ تر الزامات ایسے ہیں جو قابلِ ضمانت ہیں۔


Summary: یہ فلموں جیسی کہانی ایک موبائل سِم کارڈ، ہائی کمیشن کے ایک نامعلوم ’کانٹیکٹ‘ اور ایک گرفتاری کے گِرد گھومتی ہے۔

پاکستانی شہریت چھوڑ کر انڈین شہریت حاصل کرنے والا شخص جاسوسی کے الزام میں گرفتار

گرفتاری کے بعد انسداد دہشت گردی سکواڈ نے الزام عائد کیا ہے کہ مہیشوری نے پاکستانی ایجنٹوں کو مبینہ طور پر ایک انڈین سم کارڈ  فراہم کرنے میں مدد کی تھی اور اِسی سم کارڈ کی مدد سے ایجنٹ انڈین فوج کے عملے کے بارے معلومات حاصل کر رہے تھے۔ حکام نے یہ دعویٰ بھی کیا ہے کہ مہیشوری نے یہ سم کارڈ پاکستانی ایجنٹوں کو اپنے انڈیا میں مقیم بعض رشتے داروں کو پاکستان کا ویزا دلانے کے عوض فراہم کیا تھا۔ مقامی پولیس کی ابتدائی تفتیش کے مطابق 53 سالہ مہیشوری پاکستان کے صوبہ سندھ کے رہنے والے ہندو تھے۔ ان کی شادی گجرات کے آنند قصبے کے نزدیک ایک چھوٹے سے گاؤں تارا پور کے  راٹھی خاندان میں ہوئی تھی۔ اس برادری کے لوگ انڈیا اور پاکستان میں منقسم ہیں۔ راٹھی خاندان انڈیا میں تیل اور اناج کے کاروبار سے وابستہ ہے۔ پاکستان سے انڈیا  آنے والے ہندوؤں کو انڈیا کی شہریت دلانے میں مدد کرنے والے ایک کارکن ڈاکٹر اوم مہیشووری نے بی بی سی کو بتایا کہ ’واجپئی حکومت کے دوران جب انڈیا اور پاکستان کے رشتے بہتر ہو رہے تھے تو اُس وقت بہت سے پاکستانی علاج معالجے کے لیے طویل مدتی ویزوں پر انڈیا آتے جاتے رہتے تھے۔‘   ’مہیشوری بھی طویل مدتی ویزے پر آئے اور واپس نہیں گئے اور بلآخر سنہ  2006  کے اوائل میں انھیں انڈیا کی شہریت مل گئی۔ اپنی سسرال کی مدد سے انھوں نے وہاں کریانے کی ایک دکان کھولی اور رفتہ رفتہ ایک کامیاب بزنس مین بن گئے۔ بعدازاں انھوں نے کئی دکانیں اور مکان بنا لیے، جنھیں وہ کرائے پر دیتے تھے۔‘ تاہم بعد میں پاکستان میں رہائش پزیر اپنے ایک کزن کی مدد سے انھوں نے ویزہ حاصل کر لیا جس نے، پولیس کے دعویٰ کے مطابق، انھیں انڈیا میں پاکستانی ہائی کمیشن کے ایک اہلکار سے متعارف کروایا تھا۔ پولیس کا الزام ہے کہ ’پاکستان میں چھ ہفتے کے قیام کے دوران وہ پاکستانی خفیہ ایجنٹوں کے رابطے میں آئے۔‘  پاکستان کے سفر کے بعد مہیشوری نے اپنی بہن، جن کی شادی انڈیا میں ہی ہوئی ہے، اور اپنے بہنوئی کو بھی ہائی کمیشن کے اسی رابطے (کانٹیکٹ) کے ذریعے ویزا دلوایا۔ اوم پرکاش جت نے دعویٰ کیا کہ ہائی کمیشن کے اس ’کنٹیکٹ‘ نے مہیشوری کو گجرات کے ایک شخص کے ذریعے  ایک سم کارڈ دیا اور کہا کہ وہ یہ سم کارڈ اپنی بہن کو دے دیں۔  حکام کے دعوے کے مطابق مہیشوری کی بہن مبینہ طور پر یہ سم کارڈ اپنے ساتھ پاکستان لے گئیں اور انھوں نے یہ سم اپنے کزن کے حوالے کر دی جو بظاہر پاکستان کے ایجنٹ کے حوالے کی گئی۔


Summary: متحدہ عرب امارات کے اعلیٰ پولیس افسران کناہن نامی جرائم پیشہ گروہ سے متعلق بین الاقوامی تحقیقات کے سلسلے میں اس وقت ڈبلن میں آئرلینڈ کے حکام سے اہم ملاقاتوں میں مصروف ہیں۔ دونوں ممالک کے درمیان دنیا کے خطرناک ترین جرائم پیشہ گروہوں میں سے ایک پر کیا بات چیت چل رہی ہے؟

کناہن گینگ: ایک ارب یورو بٹورنے والا آئرلینڈ کا ’سب سے دولتمند، طاقتور اور بے رحم‘ جرائم پیشہ گروہ

متحدہ عرب امارات کے اعلیٰ پولیس افسران کناہن نامی جرائم پیشہ گروہ سے متعلق بین الاقوامی تحقیقات کے سلسلے میں اس وقت ڈبلن میں آئرلینڈ کے حکام سے اہم ملاقاتوں میں مصروف ہیں۔ منگل کو میڈیا سے بات کرتے ہوئے ڈریو ہیرس نے کہا ہے کہ دبئی کی پولیس نے پہلے ہی ان کی ’بین الاقوامی سطح پر کیے جانے والے منظم جرائم کی جاری تحقیقات‘ میں ’بڑی مدد‘ فراہم کی ہے۔ اس وقت بین الاقوامی سطح پر کناہن گروہ کے مالی معاملات اور آئرلینڈ کی تاریخ میں منشیات کی سب سے بڑی مقدار میں ضبطگی کے درمیان تعلق پر بھی تحقیقات ہو رہی ہیں۔ دبئی پولیس کے وفد کا یہ دورہ آئرلینڈ کی وزیر انصاف ہیلن میک اینٹی کی اپنے متحدہ عرب امارات کے ہم منصب کے ساتھ مجرموں کی حوالگی سے متعلق دوطرفہ معاہدے کے امکان پر بات چیت کے ایک دن بعد کیا گیا ہے۔   اس ملاقات میں دونوں ممالک کے وزرا نے باہمی قانونی معاونت اور سزا یافتہ قیدیوں کی منتقلی کے امکانات پر بھی تبادلہ خیال کیا۔ ملاقات کے بعد بات کرتے ہوئے ہیلن نے کہا کہ ’آج صبح ہماری نتیجہ خیز گفتگو ہوئی، جس میں گاردا یعنی آئرلینڈ کی قومی پولیس کے کمشنر ڈریو ہیرس کے دبئی کے حالیہ دورہ اور اس کے نتائج سے متعلق صورتحال زیر غور آئی۔‘ ان کے مطابق ان کی ملاقات میں اس کے علاوہ آئرلینڈ کے حکام جو آئندہ چند روز میں اعلیٰ سطح کی ملاقاتوں کے لیے متحدہ عرب امارات کا سفر کر رہے ہیں کے معاملے پر بھی بات ہوئی۔  ان کا کہنا تھا کہ ’ہم بین الاقوامی جرائم سے نمٹنے کے لیے آئرلینڈ کی قومی پولیس اور تحقیقاتی ایجنسی کی طرف سے قائم کردہ مثبت اتحاد پر کام کر رہے ہیں اور پرعزم ہیں کہ سرحدیں فوجداری انصاف کے مؤثر تعاون میں رکاوٹ نہیں بنیں گی۔‘ سنہ 2016 میں ریجنسی ہوٹل میں ہونے والے قتل کے بعد عوام کی توجہ کناہن گینگ پر مرکوز ہوئی۔ اس قتل کے بعد ہی اس گروہ کے بین الاقوامی روابط کا انکشاف ہوا۔ امریکی محکمہ خزانہ نے ’کناہن‘ گروہ کو دنیا کے خطرناک ترین گروہوں میں سے ایک قرار دیا ہے، جس کا موازنہ جرائم کی دنیا میں نام  بنانے والی تنظیموں جیسا کہ اٹلی کی کیمورا، میکسیکو کی لاس زیٹاس اور جاپان کی یاکوزا سے کیا جا سکتا ہے۔ کناہن گینگ کی بنیاد کرسٹی کناہن سینیئر نے رکھی تھی لیکن یہ خیال کیا جاتا ہے کہ اس کی روزمرہ کی کارروائیاں اب خاص طور پر بیٹوں ڈینیئل اور ان کے بعد کرسٹوفر جونیئر کے ذمے ہیں۔ ڈینیئل کناہن کا نام اس سے قبل آئرلینڈ کی عدالتوں میں یورپ میں متحرک گروہوں میں سے سب سے نمایاں ’ڈرگ گینگ‘ کے سربراہ کے طور پر سامنے آیا ہے۔


بھیس بدلنے کا ماہر بین الاقوامی منشیات سمگلر جو ایک قصبے میں پیسے لٹانے کی وجہ سے پکڑا گیا

40 سال قبل ایک ’ربر کے چہرے والا شخص‘ برطانیہ میں مغربی ویلز کے دیہی علاقے میں پکڑا گیا تھا جس کا خیال تھا کہ ایسی دور دراز جگہ پر اسے کوئی تلاش نہیں کر سکتا۔  ڈان ایونز اس آپریشن کے سربراہ تھے جس کے دوران برگ کو گرفتار کیا گیا تھا۔ تقریبا 40 سال بعد بی بی سی سے بات کرتے ہوئے انھوں نے بتایا کہ دراصل نیو پورٹ کے لوگوں کے تجسس نے برگ کو گرفتار کروایا۔ سیو وارنر کے مطابق ’ایک رات میرے والد نے ساحل کے قریب جا کر دیکھا کہ دو لوگ ایک جگہ پر سو رہے تھے جہاں شاید منشیات رکھی جاتی تھیں۔‘ مقامی مچھیروں کو شک گزرا کہ یہ افراد غیر قانونی طور پر شکار کرنے والے نہ ہوں۔ گینگ ممبران نے مقامی مچھیروں کو بتایا تھا کہ وہ گرین لینڈ میں جانوروں پر بنائی جانے والی ایک فلم کے لیے ایک مہم کی تیاری کر رہے ہیں۔  تاہم مچھیروں نے ان کی بات کا یقین نہیں کیا اور مقامی پولیس افسران کو آگاہ کر دیا جو تفتیش کرنے پہنچ گئے۔ تلاش کے دوران پولیس والوں کے ہمراہ ایک کسان بھی تھا جس نے ایک پتھر اٹھا کر پھینکا تو عجیب سی آواز آئی۔ پولیس نے جلد ہی بروسویل کو گرفتار کر لیا۔ ڈان ایونز کہتے ہیں کہ ’وہ ایک پراسرار شخص تھا جس نے ہمیں 17 جھوٹے نام اور پتے دیے۔ ہم جانتے تھے کہ وہ ہمیں کچھ نہیں بتائے گا لیکن ہم نے دیکھا کہ اس نے ہائکنگ بوٹ پہن رکھے ہیں جن پر فائبر گلاس کے چھینٹے موجود ہیں جو اس بنکر پر بھی تھے۔‘ برگ کو بھی اگلے ہی دن گرفتار کر لیا گیا۔ جب برگ نے پولیس کو دیکھا تو اپنا سامان چھوڑ کر دوڑنے کی کوشش کی جس کے دوران وہ ایک خاردار تار پر سے کودا تو دوسری جانب ایک کھائی میں جا گرا۔ پولیس نے برگ کے سامان سے ایک ریڈیو برآمد کیا جسے سمگلنگ کے لیے استعمال کیا جا رہا تھا۔ پولیس افسران نے اس ریڈیو کو پہاڑی کے اوپر نصب کیا تو رات کے وقت ان کو ایک آواز سنائی دی جس میں کہا گیا کہ ’ماں، مجھے اندر جانا ہے، اپنے ہاتھ سے کیچڑ اتارنا ہے۔‘ اس آپریشن کے دوران پولیس کو علم ہوا کہ بوسویل آئل آف مین کے ایک بینک میں پیسہ جمع کروا رہا تھا۔ ایونز بتاتے ہیں کہ دسمبر 1982 میں بوسویل دو بریف کیس لے کر بینک گیا اور اس نے 10 لاکھ ڈالر جمع کرائے۔ ’ہم نے بینک کے منیجر سے پوچھا کہ اس نے یہ بات حکام کو کیوں نہیں بتائی تو اس کا چہرہ لال ہو گیا اور اس نے کہا کہ کسی کا 50 ہزار ڈالر شاپنگ بیگ میں لا کر بینک میں جمع کرانا غیر معمولی بات نہیں۔‘


Summary: انتظار مسیح کے لیے یہ ان کی زندگی کی ’سب سے خوفناک رات‘ تھی جب ڈاکوؤں نے فرار سے قبل ان کی بیوی کو ریپ کا نشانہ بنایا۔ شیخوپورہ پولیس نے ایسے ہی ایک اور واقعے پر بھی مقدمہ درج کیا تھا۔ دونوں واقعات میں ڈاکوؤں نے مسیحی خواتین کا ریپ کیا تھا اور وہ بار بار ہمسائے کا دروازہ کھلوانے پر مجبور کرتے تھے۔

شیخوپورہ: ڈکیتی کی وارداتوں میں خواتین کا مبینہ ریپ کرنے والا گینگ جو متنازع پولیس مقابلے میں مارا گیا

منیر مسیح کے مطابق ان کی بہن اور بیوی کے ساتھ پانچ ملزمان نے چھ مرتبہ ریپ کیا۔ ’یہ سب پلک چھپکنے کے دوران ہوا تھا، جس کی وجہ سے کسی کو بھی سمجھ نہیں آ رہی تھی کہ اچانک گھر میں کیا ہوا۔‘ ایک سوال کے جواب میں منیر مسیح نے بتایا کہ ان کے ہمسائے، جن کا تعلق ان کی ہی برادری سے ہے، نے پولیس کو بتایا ہے کہ ان کی بیوی کے ساتھ ریپ کا کوئی واقعہ نہیں ہوا۔  منیر مسیح نے بتایا کہ ’ملزمان پوری چھان بین کر کے آئے تھے۔ ہمارے دونوں گھر گاؤں سے ذرا ہٹ کے ہیں اور باہر کی دیواریں بھی اونچی ہیں جن پر چڑھنے کے لیے وہ ایک سیڑھی بھی ساتھ لائے تھے۔‘ وہ سیڑھی اب بھی منیر کے گھر میں موجود ہے۔ اس واقعے کی رپورٹ کروانا بھی منیر مسیح کے لیے آسان نہیں تھا۔ ان کے بہنوئی نے پولیس رپورٹ کرانے سے منع کر دیا کہ ’لوگ کیا کہیں گے، کون تھانے اور کچہریوں میں ملزمان کے پیچھے بھاگتا پھرے۔‘ اس واقعے کی درج ایف آئی آر کے مطابق ’کم از کم آٹھ مسلح اہلکار ایک پولیس موبائل وین میں ریپ اور ڈکیتی جیسے سنگین جرائم میں ملوث پانچ گرفتار ملزمان بشمول محمد نعیم، وسیم، محمد عمران، طیب اور وکرم الحسنین کو مال مسروقہ کی برآمدگی کے لیے لے جا رہے تھے کہ اچانک ملزمان کے آٹھ سے 10 مسلح ساتھیوں، جو چار موٹر سائیکلوں اور ایک کار پر سوار تھے، نے پولیس موبائل کو روکا اور تمام مسلح پولیس اہلکاروں سے اسلحہ چھین کر ہتھکڑیوں میں جکڑے اپنے ساتھیوں سمیت بائی پاس کے پاس مال منڈی مویشیاں کی طرف فرار ہو گئے۔‘ ڈی پی او کا کہنا ہے کہ ’اب تک دو مسیحی خاندان سامنے آ چکے ہیں، جن کی خواتین کے ساتھ اس گروہ نے دوران ڈکیتی ریپ بھی کیا تھا۔ مزید بھی کئی اور ہو سکتے ہیں کیونکہ لوگ عزت کی خاطر اور ڈر خوف سے بھی سامنے آ کر پولیس کو سچ نہیں بتاتے۔‘ ان پانچ ملزمان کے بارے میں بات کرتے ہوئے ایک سینیئر پولیس افسر نے نام ظاہر نہ کرنے کی شرط پر بی بی سی کو بتایا کہ ’اب تک کی تفتیش سے یہ بات واضح ہو چکی ہے کہ شیخوپورہ میں انکاؤنٹر کے دوران مارا جانے والا گینگ صرف اور صرف مسیحی خاندانوں کی خواتین کو ریپ کرنے کے لیے ہی ٹارگٹ کرتا تھا۔‘ پولیس افسر کے مطابق شیخوپورہ میں درج ریپ اور ڈکیتی کے کیسز کا بغور مشاہدہ کیا گیا ہے اور ڈی این اے، برآمد سامان، موبائل فون، جیو فینسنگ اور دیگر شواہد سے یہ بات ثابت ہوتی ہے کہ انھی ملزمان نے اب تک سامنے آنے والے دونوں مسیحی خاندانوں کی خواتین کو دوران ڈکیتی ریپ بھی کیا ہے۔


19 خواتین اور بچوں کے ریپ اور قتل کے الزام میں 14 سال سے سزائے موت کے منتظر دو ملزمان بری

انڈیا کی ایک عدالت نے برسوں سے سزائے موت کے منتظر دو ایسے ملزمان کو بری کر دیا ہے جن پر 19 خواتین اور بچوں کے ساتھ زیادتی اور قتل کا الزام تھا۔ سریندر کولی اور مونندر سنگھ پنڈھر کو 2009 میں سزائے موت سنائی گئی تھی اور اُس وقت ان کیس میں سامنے آنے والی تفصیلات نے پورے انڈیا کو ہلا کر رکھ دیا تھا۔ تاہم مقامی عدالت کے اس فیصلے کے خلاف ملزمان نے ہائیکورٹ میں اپیل کی اور پیر (آج) کو الہ آباد ہائی کورٹ نے ملزم کولی کو اُن 12 مقدمات میں بے قصور قرار دیا جن میں انھیں موت کی سزا سنائی گئی تھی۔ عدالت نے دوسرے ملزم پنڈھر کو بھی دو مقدمات میں قصوروار نہیں پایا۔ عدالتی فیصلہ سامنے آنے کے بعد اُن کے وکیل نے میڈیا کو بتایا کہ دونوں افراد کو ’عدم ثبوتوں‘کی وجہ سے بری کر دیا ہے، ہائیکورٹ اس کیس کا تفصیلی فیصلہ بعد میں جاری کرے گی۔ خواتین اور بچوں کے مبینہ قتل کا انکشاف سنہ 2006 میں اُس وقت ہوا جب دارالحکومت دلی کے ایک متمول مضافاتی علاقے ’نوئیڈا‘ میں واقع مونیندر سنگھ پنڈھر کے گھر کے سامنے موجود گٹر کے اندر سے جسمانی اعضا اور بچوں کے کپڑے ملے تھے۔ اس وقت یہ دعویٰ کیا گیا تھا کہ کم از کم 19 نوجوان خواتین اور بچوں کو ریپ کے بعد قتل کیا گیا اور ان کی لاشوں کے ٹکڑے کر کے پھینک دیے گئے۔ پولیس نے اُس وقت الزام لگایا تھا کہ یہ تمام وارداتیں پنڈھیر کے گھر  ہوئی تھیں جہاں کولی بطور ملازم کام کرتے تھے۔ پولیس نے الزام لگایا تھا جن بچوں کی باقیات ملی ہیں انھیں پنڈھیر کے ملازم کولی ورغلا کر اور مٹھائی اور چاکلیٹ کا لالچ دے کر پنڈھیر کے گھر لاتے تھے۔ پولیس نے مزید الزام عائد کیا تھا کہ دوران تفتیش کولی نے اعتراف جرم کیا تھا تاہم جب انھیں عدالت میں پیش کیا گیا تو انھوں نے پولیس کو دیے گئے اپنے اعترافی بیان کو واپس لیا اور دعویٰ کیا کہ پولیس نے تشدد کے ذریعے ان سے یہ بیان لیا تھا۔  انڈیا میں سنگین جرائم کی تحقیقاتی ایجنسی ’سی بی آئی‘ نے ان دونوں افراد کے خلاف مجموعی طور پر قتل اور ریپ کے 19 مقدمات درج کیے، جب کہ کولی پر قتل، اغوا، ریپ اور ثبوتوں کو تباہ کرنے جیسے الزامات بھی عائد کیے گئے۔  ان وارداتوں کی تفصیلات سامنے آنے پر ملکی سطح پر غم و غصہ کا اظہار کیا گیا اور بہت سے شہریوں نے پولیس پر غفلت کا الزام بھی لگایا۔ میڈیا نے جرائم کی چونکا دینے والی نوعیت کی وجہ سے مرکزی ملزم کے گھر کو ’خوفناکیوں کا گھر‘ قرار دیا تھا۔


Summary: بلوچستان کے شہر تربت میں  نامعلوم افراد کی فائرنگ سے ہلاک ہونے والے چھ مزدوروں کے ٹھیکیدار نیاز کے مطابق ہلاک ہونے والے پانچ مزدوروں کا تعلق ملتان کے علاقے شجاع آباد سے ہے۔

تربت میں فائرنگ سے چھ مزدور ہلاک: ’ماموں کو ہر صورت گھر واپس جانا تھا مگر اب ان کی لاش جا رہی ہے‘

تربت میں فائرنگ سے ہلاک ہونے والے مزدوروں کی میتیں ان کے آبائی علاقوں میں منتقل کی گئیں بلوچستان کے دور دراز علاقے تربت میں کام کرنے والے مزدور شفیق اور سکندر نے مل کر سنیچر کے روز اپنے گاؤں شجاع آباد جانے کا پروگرام بنایا، جو صوبہ پنجاب کے شہر ملتان کے قریب واقع ہے۔ ’شفیق کی مزدوری کے پیسوں میں سے اس کو آٹھ ہزار روپے دیے گئے تھے، میں نے کہا تھا کہ باقی 16 ہزار گاؤں میں پہنچا دوں گا۔۔۔‘ یہ کہنا ہے بلوچستان کے دوسرے بڑے شہر تربت میں نامعلوم افراد کی فائرنگ سے ہلاک ہونے والے چھ مزدوروں کے ٹھیکدار نیاز کا۔ انھی مزدوروں میں شفیق اور سکندر بھی شامل تھے۔  ہلاک ہونے والے پانچ مزدوروں کا تعلق صوبہ پنجاب میں ملتان کے علاقے شجاع آباد سے ہے۔ اس میں ٹھیکدار نیاز کے دو سگے بھائی، ایک ماموں اور ایک ماموں زاد کے علاوہ ان کے قریبی رشتہ دار شامل تھے۔  جبکہ ضلع ناروال سے تعلق رکھنے والے نیاز کے قریبی دوست بھی ہلاک ہونے والوں میں شامل ہیں۔  تربت پولیس کے مطابق یہ واقعہ ٹارکٹ کلنگ کا ہے جس پر دہشت گردی کی دفعات کے تحت سی ٹی ڈی تھانہ مکران میں نامعلوم افراد کے خلاف درج کیا گیا ہے۔  جبکہ اتوار کو تربت میں ہلاک کیے جانے والے چھ مزدروں کی لاشیں حکومت بلوچستان کے ہیلی کاپٹر میں ملتان پہنچا دی گئیں ہیں۔ نگراں وزیر اعلیٰ بلوچستان میر علی ڈوملی نے کوئٹہ سے مزدوروں کی لاشوں کو ملتان کے لیے روانہ کیا جبکہ ڈپٹی کمشنر کیچ حسین بلوچ بھی مزدوروں کی میتیوں کے ہمراہ ملتان گئے۔ تربت میں فائرنگ سے ہلاک ہونے والے چھ مزدوروں کے قتل کا مقدمہ ٹھیکدار نیاز کی مدعیت میں درج کیا گیا ہے۔  نیاز نے بیان دیا کہ وہ گذشتہ دس برس سے تربت میں تعمیراتی کام کروا رہے ہیں۔ سنیچر کی شب انھیں تقریباً 1:30 بجے اطلاع ملی کہ چند نامعلوم مسلح افراد نے تربت کے علاقے سیٹلائٹ ٹاؤن میں ان کے بھائی شہباز، وسیم اور دیگر مزدوروں کو گولیاں مار کر قتل اور زخمی کر دیا ہے۔‘  نیاز کا کہنا تھا کہ ماموں شفیق چھ بچوں کے والد تھے۔ ان کی سب سے بڑی بیٹی کی منگنی ہو چکی تھی جب کہ اب شادی کے دن قریب تھے۔ یہ شادی دسمبر میں ہونا تھی۔  نیاز کے مطابق ’یہ ان کی بڑی اور لاڈلی بیٹی تھی۔ جب بیٹی کی شادی کا وقت قریب آیا تو انھوں نے چھ ماہ پہلے مجھے سے کہا کہ وہ دوبارہ مزدوری پر جانا چاہتے ہیں تاکہ بیٹی کی شادی کے اخراجات کے لیے پیسے اکٹھے ہو سکیں۔ ان کی واپسی کا پروگرام تو ستمبر میں تھا مگر اچانک ان کی اہلیہ کی طبیعت بہت خراب ہو گئی تھی۔‘


پنجاب پولیس کا پٹھان کوٹ حملے میں انڈیا کو مطلوب مولانا شاہد لطیف کے قاتلوں کو گرفتار کرنے کا دعویٰ

پاکستان کے صوبہ پنجاب کی پولیس نے دعویٰ کیا ہے کہ اس نے ڈسکہ میں ٹارگٹ کلنگ کا نشانہ بننے والے عسکریت پسند تنظیم کے مبینہ رکن شاہد لطیف کے قاتلوں کو گرفتار کر لیا ہے۔ بدھ کو ضلع سیالکوٹ میں نامعلوم حملہ آوروں نے پٹھان کوٹ حملے میں انڈیا کو مطلوب عسکریت پسند شاہد لطیف کو فائرنگ کر کے ہلاک کیا تھا۔ سیالکوٹ پولیس کے مطابق قتل کا واقعہ تحصیل ڈسکہ میں بدھ کی صبح فجر کی نماز کے دوران پیش آیا۔ فائرنگ کے اس واقعہ میں مولانا شاہد لطیف موقع پر ہلاک ہو گئے تھے جبکہ بعد میں ایک اور زخمی بھی ہلاک ہو گیا تھا۔  ملزمان کی گرفتاری کا دعویٰ انسپیکٹر جنرل پنجاب پولیس ڈاکٹر عثمان انور نے جمعے کے روز پریس کانفرنس میں کیا ہے۔ پولیس کی مدعیت میں درج مقدمے میں کہا گیا ہے کہ جیسے ہی مسجد میں موجود افراد نماز کے لیے کھڑے ہوئے تو تینوں ملزمان نے فائرنگ کر دی جس سے مولانا شاہد لطیف کے علاوہ مولانا عبدالاحد اور ہاشم نامی افراد زخمی ہو گئے۔ اس سے قبل، ڈی پی او سیالکوٹ محمد حسن نے مقامی میڈیا سے گفتگو میں کہا تھا کہ ’نامعلوم مسلح افراد مسجد میں آئے اور انھوں نے فائرنگ کی، یہ دہشتگردی کا واقعہ ہے۔ اسے ہم ٹارگٹ کلنگ بھی کہہ سکتے ہیں۔ اس میں مولانا شاہد اور ہاشم جانبر نہ ہو سکے اور عبدالاحد زخمی ہیں۔‘ 17 گھنٹے تک جاری رہنے والے اس حملے سے متعلق انڈیا کا دعویٰ ہے کہ اس کی منصوبہ بندی میں مولانا شاہد لطیف بھی ملوث تھے۔  ماجد نظامی کے مطابق انڈیا نے دعویٰ کیا تھا کہ انھوں نے اس حملے کے حوالے سے منصوبہ بندی کرنے والے کچھ لوگوں کے ایک گروہ کی فون کالوں کے ذریعے سے نشان دہی کی جس میں مولانا شاید لطیف بھی شامل تھے۔ جس کے بعد ان پر انڈیا میں باقاعدہ چند مقدمے بھی درج ہوئے تھے۔  ان کا کہنا تھا کہ مولانا شاہد لطیف کا شمار ان لوگوں میں ہوتا تھا جو ابھی بھی انڈیا کو مطلوب تھے۔ انڈیا نے انٹر پول کی مدد سے ان کا ریڈ نوٹس بھی جاری کیا تھا۔ فیض اللہ خان کا کہنا تھا کہ مولانا شاید لطیف کا قتل چند دن قبل پاکستان کے زیر انتظام کشمیر میں ہونے والے ایک اور کشمیری رہنما ابو قاسم کے قتل سے ملتا جلتا ہے اور تقریباً اسی طرح یہ قتل بھی ہوا ہے۔  فیض اللہ خان کہتے ہیں کہ ’اس واقعے سے قبل جیش محمد کے ابراہیم مستری، حزب المجاہدین کے امتیاز عالم، لشکر طیبہ کے ابو قاسم اور اب جیش محمد ہی کے مولانا شاہد لطیف کی مسجد میں نماز کے وقت ٹارگٹ کلنگ ہوئی ہے۔‘ ماجد نظامی کا کہنا تھا کہ مجھ تک یہ معلومات پہنچی ہیں کہ اس سے پہلے کے واقعات میں کچھ لوگوں کو گرفتار کیا گیا ہے۔ جن کی تفصیلات ابھی سامنے نہیں لائی جا رہیں۔


Summary: بی بی سی کی تحقیقات میں یہ بات سامنے آئی ہے کہ ایک منظم طریقے سے پاکستان میں موجود ایجنٹ بھکاریوں یا ضرورت مند افراد کو اس مقصد کے تحت مشرق وسطیٰ کے ممالک، خصوصاً سعودی عرب، ایران اور عراق بھجواتے ہیں جہاں بھیک سے حاصل ہونے والی رقم میں اُن کو بھی حصہ ملتا ہے۔

پاکستان سے بیرون ممالک جانے والے بھکاریوں کے گروہ: ’یہاں روپے ملتے ہیں، سعودی عرب میں ریال میں بھیک ملتی ہے‘

نسرین بی بی اس سے پہلے 16 مرتبہ جبکہ پروین نو مرتبہ پاکستان سے باہر عمرہ کی ادائیگی یا زیارتوں پر جانے کے بہانے بھیک مانگنے کے لیے سعودی عرب، ایران اور عراق جا چکی تھیں۔ اسلم اور عارف اگرچہ سعودی عرب تو پہلی بار جا رہے تھے لیکن ماضی میں وہ متعدد مرتبہ ایران اور عراق زیارتوں کے بہانے بھیک مانگنے کے لیے سفر کر چکے تھے۔ بی بی سی کو دستیاب ایف آئی آر کے متن کے مطابق یہ تمام ملزمان پہلے بھی سعودی عرب، ایران اور عراق بھیک مانگنے کی غرض سے جا چکے ہیں۔ ایف آئی آر کے مطابق ملزمان اور ان کے ایجنٹ جہاں زیب کے درمیان موبائل پر بھیجے گئے پیغامات سے بھی اس گروہ کے باہر کے ممالک میں جا کر بھیک مانگنے کے شواہد ملے ہیں اور ان کے موبائلز فرانزک کے لیے بھجوا دیے گئے ہیں۔ یہ دعویٰ سامنے آنے کے بعد بی بی سی کی تحقیق سے علم ہوا کہ ایک منظم طریقے سے پاکستان میں موجود ایجنٹ بھکاریوں یا ضرورت مند افراد کو اس مقصد کے تحت مشرق وسطیٰ کے ممالک، خصوصاً سعودی عرب، ایران اور عراق بھجواتے ہیں جہاں بھیک سے حاصل ہونے والی رقم میں اِن ایجنٹس کو بھی حصہ ملتا ہے۔ بی بی سی سے بات کرتے ہوئے محمد ریاض خان نے دعویٰ کیا کہ ’اب تک کی تفتیش کے مطابق باہر کے ممالک میں جا کر بھیک مانگنا ایک منظم جرم بن چکا ہے جس میں مختلف گروہ پاکستان اور بیرون ملک سے ملوث ہیں۔‘ سوشل میڈیا پر فیس بک پیج چلانے والے ایک ایجنٹ نے بھکاریوں کو عمرے کے نام پر سعودی عرب لے جانے کے بارے میں بی بی سی سے بات کرتے ہوئے، نام ظاہر نہ کرنے کی شرط پر بتایا کہ ’یہاں روپے ملتے ہیں، سعودی عرب میں ریال میں بھیک دی جاتی ہے۔ زمین آسمان کا فرق ہوتا ہے۔‘ سیکریٹری وزارت اوورسیز پاکستانی ذوالفقار حیدر نے بی بی سی سے بات کرتے ہوئے بتایا ہے کہ انھیں سعودی عرب، ایران اور عراق کی جانب سے مطلع کیا گیا تھا جس کے بعد معلومات کو رپورٹ کی شکل میں پیش کیا گیا۔ انھوں نے کہا کہ ’پھر ایف آئی اے کو حرکت میں لانا پڑا۔ جیسا کہ آپ سب کو پتا ہے اس وقت ایف آئی اے انسانی سمگلنگ کی روک تھام میں سرگرمِ عمل ہے۔ اور اس کے بارے میں جو بھی معلومات ہیں وہ آپ سب کے سامنے لا رہے ہیں۔‘ پروفائلنگ کے عمل کے دوران ہوٹل بکنگ، واپسی کے ٹکٹ کی موجودگی اور مسافروں کے پاس موجود کیش سے بھی اس بات کا اندازہ لگایا جاتا ہے کہ آیا مسافر عمرہ کی غرض سے ہی سفر کر رہے ہیں یا ان کا وہاں جانے کا مقصد کوئی اور ہے۔


Summary: کوہستان ویڈیو سکینڈل کے ایک مرکزی کردار بن یاسر کا کہنا ہے کہ ہم پہلے ہی قابل رحم زندگی گزار رہے ہیں۔ ہمارے گھر، باغات، زمین پر دوسروں کا قبضہ ہے۔ ہم اپنے گاؤں نہیں جاسکتے ہیں۔ ایک جگہ پر پناہ لیے ہوئے ہیں۔  ہم سے روزگار کے مواقع چھن چکے ہیں۔ اتنی قربانیاں دینے کے بعد ملزماں کے بری ہونا ایک بہت بڑا دھچکا ہے۔

کوہستان ویڈیو سکینڈل کے ملزمان قتل کے الزام سے بری: ’میرے چار بھائی قتل ہو چکے مگر اب بھی خطرہ ہے‘

یہ ویڈیو منظر عام پر آنے کے بعد ویڈیو میں رقص کرنے والے بن یاسر اور گل نذر کے بھائی افضل کوہستانی نے دعویٰ کیا تھا کہ ویڈیو میں نظر آنے والی لڑکیاں بازغہ، سیرین جان، بیگم جان، آمنہ اور ان کی کم عمر مددگار شاہین کو ذبح کر کے قتل کر دیا گیا ہے۔ کوہستان ویڈیو سکینڈل میں لڑکیوں کے قتل کے الزام سے بری ہونے والے ملزمان کے وکیل عاطف علی جدون ایڈووکیٹ نے بتایا کہ تحریری فیصلہ منگل کے روز سامنے آیا ہے اور ممکنہ طور پر اب ان بری ہونے والے افراد کی رہائی کسی بھی وقت ہو سکتی ہے۔ فیصلے میں مزید کہا گیا ہے کہ اس میں کوئی شک نہیں ہے کہ پانچ میں سے تین لڑکیاں غیرت کے نام پر  قتل ہو چکی ہیں اور شہادتوں کو چھپانے کے لیے ان کی لاشوں کو دریا برد کیا گیا تھا تاہم ٹرائل کے دوران جو شہادتیں ریکارڈ ہوئیں وہ ظاہر کرتی ہیں کہ وقوعہ کا مرکزی ملزم شمس الدین تھا، جو اب زندہ نہیں ہے۔  تحریری فیصلے میں کہا گیا ہے کہ قتل کرنے کا الزام ثابت نہیں ہوا ہے اس لیے ملزمان کو بری کیا جاتا ہے۔ تاہم عدالت نے قرار دیا کہ ملزمان پر جرم کے ثبوت مٹانے اور غلط اطلاعات فراہم کرنے کے الزامات ثابت ہوتے ہیں، جس میں ان کی سزا کو بحال رکھا جاتا ہے۔ عدالت کے اس فیصلے پر جب بی بی سی نے اس ویڈیو سکینڈل کے ایک مرکزی کردار بن یاسر جو کہ اس ویڈیو میں بھی نظر آ رہے ہیں، سے رابطہ کیا تو انھوں نے تشویش کا اظہار کیا ہے۔ سنہ 2012 سے سنہ 2019 کے درمیان بن یاسر کے چار بھائیوں کو یہ ویڈیو سکینڈل سامنے آنے کے بعد قتل کیا جا چکا ہے۔ عدالتی فیصلے کے بعد بن یاسر نے اپنے خاندان کی مشکلات کا ذکر کرتے ہوئے بتایا کہ ’ہم پہلے ہی قابل رحم زندگی گزار رہے ہیں۔ ہمارے گھر، باغات، زمین پر دوسروں کا قبضہ ہے۔ ہم اپنے گاؤں نہیں جا سکتے ہیں۔ ایک جگہ پر پناہ لیے ہوئے ہیں۔ ہم سے روزگار کے مواقع چھینے چکے ہیں۔ اتنی قربانیاں دینے کے بعد ملزمان کے بری ہونا ایک بہت بڑا دھچکا ہے۔‘  بن یاسر نے بی بی سی کو بتایا کہ ’کوہستان ویڈیو سکینڈل کے ملزمان کا بری ہونا میرے اور میرے خاندان کے لیے خطرہ بن چکا ہے۔ ہم پہلے ہی افضل کوہستانی سمیت چار بھائیوں سے ہاتھ دھو بیٹھے ہیں۔ میں نے اپنے اور اپنے خاندان کے تحفظ کے لیے پولیس کو دوبارہ درخواست دی ہے۔‘ سال 2018 میں اس قتل کا مقدمہ کا مقدمہ درج کیا گیا اور سال 2019 میں ڈسڑکٹ اینڈ سیشن جج  نے ٹرائل کے بعد فیصلہ سناتے ہوئے آٹھ میں سے پانچ ملزماں کو بری کردیا تھا جبکہ تین کو قتل کی دفعات کے علاوہ گواہی کو چھپانے وغیرہ کی دفعات میں قید کی سزا دی تھی۔


وارث شاہ جنھوں نے ہیر کو ہیرو اور کیدو کو ’اسٹیبلشمنٹ‘ بنا دیا

رانجھا جب جوگی بن کر ہیر کی تلاش میں کھیڑوں کے دیس رنگ پور پہنچتا ہے تو اس سے سوال ہوتا ہے کہ وہ کون ہے، کہاں سے آیا ہے اور اس کی ذات کیا ہے۔ وارث شاہ کی ہیر میں رانجھا جواب میں کہتا ہے کہ شیر، سانپ اور فقیر کا کوئی دیس نہیں ہوتا۔ ان کا وطن وہی ہے جہاں وہ کھڑے سانس لے رہے ہیں۔  ان کی رائے میں وارث شاہ اپنی ہیر میں عقلیت اور عملیت پسندی کے زیادہ قریب رہنے کی کوشش کرتے ہیں۔ وارث شاہ کی ہیر عام فہم ہے، جس کا مقصد معاشرتی قدروں کو سامنے لانا ہے۔ ہیر وارث شاہ کی مقبولیت کی ایک وجہ یہ ہے کہ اس کا خاتمہ ’ٹریجِڈی‘ پر ہوتا ہے۔ کیدو کو ہیر کا ایسا چچا بتایا گیا ہے جو غیرت کے نام پر اپنی بھتیجی ہیر کے کسی کم ذات یا رتبے والے عشق کو اپنے خاندان کی توہین سمجھتا ہے اور ہیر کے راستے میں طرح طرح کی رکاوٹیں کھڑی کرتا ہے۔ کیدو کو زیادہ تر فلموں میں بھی ولن کے روپ میں ہی دکھایا گیا ہے۔  منظور اعجاز کے مطابق وارث شاہ نے کیدو کو اسٹیبلشمنٹ کے ’ڈیفنڈر‘ کے طور پر پیش کیا ہے۔ کیدو خود آزاد منش ہے مگر ہیر کو کہتا ہے کہ وہ معاشرتی اقدار سے ماورا نہیں۔ ان کی رائے میں اس ہیر میں کیدو کا چھوٹا سا کردار ہے۔ طارق بھٹی کے مطابق وارث شاہ نے ہیر کو ہیرو بنایا اور یہ بات تاریخی طور پر بھی درست ہے کہ پنجاب کی ثقافت میں عورت بااختیار ہے اور اسے اس کا باپ اور بھائی گھر کی چابیاں دینے میں ہی عافیت سمجھتا ہے۔ پنجابی کی زیادہ تر لوک داستانوں میں لڑکی کا نام پہلے آتا ہے اور اس پر ہی زیادہ لکھا گیا ہے۔  ہیر سے متعلق کسی کو قطعی طور پر یہ تو معلوم نہیں ہے کہ وہ کوئی حقیقی کردار تھا یا نہیں مگر قصہ ہیر کا ایک جغرافیائی پہلو ہے جس میں یہ پنجاب کی مقامی ذاتوں اور ان کے درمیان کشیدگی کی عکاسی کرتا ہے۔  طارق بھٹی کے مطابق شاعر ایک متحرک زمانے میں سانس لے رہا ہوتا ہے۔ وارث شاہ نے اپنے تخیل اور فکر کی بنیاد پر ہیر تخلیق کی۔ ان کے مطابق جب شاعر کسی تاریخی واقعے، داستان یا اساطیر کو شاعری میں ڈھالتا ہے تو پھر وہ صحافی کی طرح حقائق کا پابند نہیں رہتا۔


Summary: ویلز میں قرون وسطیٰ کے ابتدا کا قبرستان دریافت ہوا ہے جو آثار قدیمہ کے ماہرین کے لیے ایک معمہ بن گیا ہے اور وہ اسے دیکھ کر اپنا سر کھجا رہے ہیں۔

ویلز میں قرون وسطیٰ کا پراسرار قبرستان: ’یہ لوگ دانتوں کو بطور اوزار استعمال کرتے تھے‘

ویلز میں قرون وسطیٰ کے ابتدا کا قبرستان دریافت ہوا ہے جو آثارِ قدیمہ کے ماہرین کے لیے ایک معمہ بن گیا ہے اور وہ اسے دیکھ کر اپنا سر کھجانے پر مجبور ہو گئے ہیں۔ یونیورسٹی آف ریڈنگ میں آثار قدیمہ کے مقامات پر ملنے والی ہڈیوں کی ماہر سمر کورٹس کہتی ہیں کہ 1500 سال پرانے ہونے کے باوجود ڈھانچے اچھی حالت میں ہیں۔ ماہرین آثار قدیمہ اس بارے میں یقینی نہیں بتا پا رہے کہ اس کا مطلب کیا ہے۔ کیا یہ قبرستان ایک طویل عرصے کے لیے استعمال ہوا جس دوران دفن کرنے کے طریقوں میں تبدیلی آتی رہی؟ یا کچھ لوگوں کو مختلف طریقے سے دفنایا گیا تاکہ دکھایا جائے کہ وہ مختلف ہیں؟ ماہرین کی ٹیم کا خیال ہے کہ اس مقام پر تقریباً 70 قبریں ہیں اور اب تک 18 کو مکمل طور پر کھود لیا گیا ہے قبروں کے اردگرد جو چیزیں مل رہی ہیں وہ بھی حیران کن ہیں اور وہ یہ بتاتی ہیں کہ پہلی صدی کے وسط میں زندگی دورِ حاضر سے بہت مختلف تھی۔ برتنوں اور پیالیوں کے ٹکرے ملے ہیں اور جانور کی ہڈی کے ٹکرے بھی ملے ہیں جنھیں ذبح کر کے جلا دیا گیا تھا۔ ایک ایسی چیز بھی ملی ہے جو اس آبادی کے بارے میں ایک دلچسپ معلومات دیتی ہے وہ ہے ایک لکڑی کا چھوٹا ٹکڑا جسے مارکر کے طور پر کھیل میں سکور لکھنے کے لیے استعمال ہوتا تھا۔ یونیورسٹی آف کارڈف میں قرون وسطیٰ کے آثار قدیمہ کے ماہر ڈاکٹر اینڈی سیمین اس ٹیم کے سربراہ ہیں۔ وہ کہتے ہیں اس دور کے قبرستان کے برعکس یہ جگہ صرف مُردوں کو ٹھکانے لگانے کے لیے نہیں ہوتی تھی۔ ’جب ہم قبرستان کے بارے میں سوچتے ہیں تو ہم ایک بند جگہ کے بارے میں سوچتے ہیں جہاں ہم نہیں جاتے لیکن یہ ماضی میں شاید زندگی کے لیے کافی مرکزی ہوتے تھے۔‘ ’اور یہ جگہ صرف تدفین کے لیے نہیں ہے، اس جگہ پر لوگ اکٹھے ہوتے تھے، وہ اپنے مردوں کو دفن کر رہے تھے لیکن وہ دیگر سماجی سرگرمیاں بھی یہاں کرتے تھے جیسے کھانا پینا۔‘ ان کے خیال میں یہ فرانس کے بورڈو کے علاقے سے ہے اور یہ واحد درآمد شدہ چیز نہیں ہے جو یہاں سے ملی ہے، ٹیم کو مٹی کے برتنوں کے ٹکڑے بھی ملے ہیں جو ممکنہ طور پر شمالی افریقہ سے ہیں۔ یہ جاننے کے لیے کہ یہ قبرستان کب استعمال کیا جاتا تھا مزید تحقیق درکار ہے اور ڈی این اے کے تجزیے سے دفن ہوئے ڈھانچوں کے بارے میں مزید معلومات ملیں گی۔ یہ قبرستان ہر انفرادی شخص اور اس پوری برادری کے بارے میں بھی کچھ معلومات دے گی جس سے اس دور کے اوپر کچھ روشنے آئے گی جس کے بارے میں آج بھی ہم بہت کم جانتے ہیں۔


حوثی باغی، لبنان اور پراکسیز: غزہ جنگ خطے کو کیسے اپنی لپیٹ میں لے سکتی ہے؟

دوسری جانب لبنان میں حماس کے نائب صالح العروری کی ڈرون حملے میں ہلاکت ایک اور ایسی پیش رفت ہے جو مشرق وسطی میں حالات کو خطرناک موڑ پر لے آئی ہے۔ کیا خطے کی دوسری ریاستی اور غیر ریاستی طاقتیں بھی اس جنگ میں بھر پور طریقے سے شامل ہونے والی ہیں؟ جب سے اکتوبر میں حماس اور اسرائیل کے درمیان جنگ شروع ہوئی اُس کے بعد سے یہ سوال بار بار اُٹھائے جا رہے ہیں کہ خطے میں بڑی طاقتوں کا کیا مؤقف ہے اور کیا حالات کسی بڑے تصادم کی طرف جا سکتے ہیں؟ یہ سوال حالیہ پیش رفت کے بعد اور بھی اہمیت اختیار کر گئے ہیں۔ اس واقعے کے بعد اسرائیل کے سابق وزیر اور برطانیہ میں ملک کے سابق سفیر مارک ریگیو نے اپنے بیان میں کہا کہ ’جس نے بھی یہ کیا ہے، یہ لبنان کی ریاست پر حملہ نہیں ہے۔ یہ دہشت گرد تنظیم حزب اللہ پر حملہ نہیں ہے۔۔۔ جس نے بھی کیا ہے یہ حماس پر حملہ ہے۔ یہ واضح ہے۔‘ اس حملے نے حزب اللہ کو جھنجھوڑا ہے اور عام طور پر ایسے واقعات کے بعد ردِ عمل میں بدلہ لینے کی روایت بھی موجود ہے۔ اس پر سامنے آنے والے رد عمل سے حالات کی سنگینی کا بھی اندازہ ہوتا ہے۔ اس بیان سے اندازہ ہوتا ہے کہ اسرائیل کے لیے امریکہ کی حمایت برقرار ہے۔ گو کہ خطے میں مسلمان ممالک اب تک اس تنازعے میں کوئی مثبت کردار ادا کرنے سے قاصر رہے ہیں البتہ اس جنگ میں دوسری غیر ریاستی مسلح طاقتیں شامل ہیں اور متحرک بھی ہیں۔ جغرافیائی حساب سے حوثی یمن کی کوسٹ لائن کے ایسے علاقے کو کنٹرول کرتے ہیں جو عالمی تجارت کے لیے بہت اہم ہے۔۔۔ اس تجارت میں اسرائیل کا بھی اہم حصہ ہے اور اسی راستے سے انھوں نے اسرائیل سے وابستہ بحری جہاز گیلیکسی لیڈر کو ہائی جیک کیا اور اُسے الہدیدہ کی بندرگاہ کے پاس لے گئے۔ اس تناظر میں اگر شام اور عراق کے حالات دیکھیں تو وہاں بھی امریکی فوجی اڈوں پر حملوں کو اسی جنگ کی ایک کڑی کے طور پر دیکھا جا سکتا ہے۔ حزب اللہ اگر لبنان سے اپنے حملوں میں اضافہ کرتا ہے تو اُس کی بھی اسرائیل کے ساتھ جنگ شروع ہوسکتی ہے۔ یہ لبنان اور خطے کو غیر مستحکم کر سکتا ہے۔ اس جنگ میں اب تک زیادہ بڑا کردار پراکسیز یا غیر ریاستی اداروں کا رہا ہے مگر باتھ سپا یونیورسٹی سے منسلک مشرق وسطی کے ماہر ڈاکٹر افتخار ملک کے مطابق بیشتر عرب ممالک اور اسلامی ممالک کی جانب سے سٹیٹس کو، کو چیلنج کرنے یہ بدلنے کی خاطر خواہ کوشش نظر نہیں آئی۔


Summary: اسرائیل کے وزیر دفاع یواو گیلنٹ کے ’فور کارنر‘ منصوبے کے تحت اسرائیل غزہ کا مجموعی سکیورٹی کنٹرول اپنے پاس رکھے گا اور اس کے علاوہ اسرائیلی بمباری کی وجہ سے بڑے پیمانے پر تباہی کے بعد ایک اسرائیلی انتظامیہ علاقے میں بحالی اور تعمیرِ نو کی ذمہ داری سنبھالے گی۔

غزہ کے مستقبل سے متعلق مجوزہ ’منصوبہ‘ جس میں غزہ کا مجموعی سکیورٹی کنٹرول اسرائیل اپنے پاس رکھے گا

اسرائیل کے وزیر دفاع یواو گیلنٹ نے اسرائیل اور حماس کے درمیان جنگ ختم ہونے کے بعد غزہ میں مستقبل کی حکمرانی سے متعلق کُچھ تجاویز کے ساتھ ایک خاکہ پیش کیا ہے۔ انھوں نے مزید کہا کہ غزہ کا نظم و نسق اس جنگ کے بعد حماس کے ہاتھ میں نہیں بلکہ اس علاقے سے متعلق تمام تر معاملات کی نگرانی اسرائیلی انتظامیہ خود کرے گی۔ ان کا یہ دورہ ایک ایسے اہم وقت میں ہو رہا ہے کہ جب منگل کو لبنان کے دارالحکومت بیروت میں حماس کے سرکردہ رہنما صالح العروری کے قتل کے بعد خطے میں کشیدگی میں اضافہ ہوا ہے۔ صالح کے قتل کا الزام اسرائیل پر ہی عائد کیا جا رہا ہے۔ تاہم ایسا اس وجہ سے ہو رہا ہے کہ اب تک صالح کے بیروت میں قتل کے بعد سے اسرائیل نے نہ تو اس واقعے میں ملوث ہونے کی تصدیق کی ہے اور نہ ہی اس کی تردید۔ اسرائیل کے وزیر دفاع یواو گیلنٹ کے ’فور کارنر‘ منصوبے کے تحت اسرائیل غزہ کا مجموعی سکیورٹی کنٹرول اپنے پاس رکھے گا۔ اُن کا مزید کہنا تھا کہ اسرائیلی بمباری کی وجہ سے بڑے پیمانے پر تباہی کے بعد ایک اسرائیلی انتظامیہ علاقے میں بحالی اور تعمیرِ نو کی ذمہ داری سنبھالے گی۔ کابینہ کے اجلاس میں اس منصوبے پر تفصیل سے بات نہیں کی گئی اور اسرائیلی وزیر اعظم بینیامن نتن یاہو نے عوامی طور پر اس پر کوئی تبصرہ نہیں کیا ہے۔ بتایا جاتا ہے کہ یہ اجلاس تلخی کی وجہ سے قبل از وقت ختم ہو گیا اور کچھ وزراء نے حماس کی جانب سے 7 اکتوبر کو ہونے والے حملے سے متعلق واقعات کی تحقیقات کے لیے پیش کیے جانے والے ناموں پر برہمی کا اظہار کیا۔ اگرچہ اسرائیل کے وزیر دفاع یواو گیلنٹ کی تجاویز کو ان کی کابینہ کے کچھ ساتھیوں کی تجویز سے زیادہ عملی سمجھا جاسکتا ہے ، لیکن امکان ہے کہ فلسطینی رہنماؤں کی جانب سے انھیں مسترد کردیا جائے گا جو کہتے ہیں کہ اس تباہ کن جنگ کے ختم ہونے کے بعد غزہ کے باشندوں کو خود علاقے کو چلانے کی مکمل اجازت دی جانی چاہیے۔ تاہم اس کے برعکس اسرائیلی وزیر اعطم کی جانب سے یہ بیان ضرور سامنے آیا ہے کہ غزہ میں جنگ ابھی کئی ماہ تک جاری رہ سکتی ہے، جس کا مقصد حماس کو مکمل طور پر غزہ سے کچلنا ہے۔ اسرائیل کے وزیر دفاع یواو گیلنٹ کے منصوبے میں یہ بھی بتایا گیا ہے کہ اسرائیلی فوج غزہ میں جنگ کے اگلے مرحلے میں کس طرح آگے بڑھنے کا ارادہ رکھتی ہے۔ حماس کے زیر انتظام وزارت صحت کا کہنا ہے کہ اسرائیل کی جوابی مہم کے آغاز کے بعد سے غزہ میں ہلاک ہونے والے افراد کی مجموعی تعداد جمعرات تک 22 ہزار 400 سے تجاوز کر چُکی ہے جو اس علاقے کی 23 لاکھ آبادی کا تقریباً ایک فیصد ہے۔


میکڈونلڈز کا اسرائیل غزہ تنازع پر بائیکاٹ مہم کی وجہ سے کاروبار پر ’معنی خیز‘ اثر پڑنے کا اعتراف

مشہور فاسٹ فوڈ چین میکڈونلڈز کا کہنا ہے کہ اسرائیل غزہ تنازعے کے تناظر میں مشرق وسطیٰ اور دیگر ممالک میں صارفین کی جانب سے بائیکاٹ مہم سے ان کے کاروبار پر ’معنی خیز‘ اثر پڑا ہے۔  کمپنی کا کاروبار مشرق وسطیٰ اور دیگر جگہوں میں متاثر ہوا ہے جہاں اس کے خلاف صارفین نے بائیکاٹ کیا ہوا ہے۔ اس بائیکاٹ کی وجہ یہ تاثر ہے کہ یہ کمپنی اسرائیل کی حمایت کرتی ہے۔  چیف ایگزیکٹیو کرس کیمپزنسکی نے لنکڈ ان پوسٹ میں اس بات کی تصدیق کرتے ہوئے اس سارے ردعمل کا الزام ’غلط معلومات‘ پر لگایا ہے۔ یہ بڑی امریکی کمپنی کے دوسرے سربراہ ہیں جنھوں نے اسرائیل اور غزہ کی جنگ سے کاروبار پر ہونے والے اثر کے متعلق بات کی ہے۔ کرس کیمپزنسکی نے اپنی پوسٹ میں لکھا ’جنگ اور اس سے منسلک غلط معلومات کی وجہ سے مشرق وسطیٰ اور خطے سے باہر کی کئی مارکیٹیں معنی خیز کاروباری اثرات کا سامنا کر رہی ہیں جو میکڈونلڈز جیسے برانڈز کو متاثر کر رہی ہیں۔‘  سات اکتوبر کو اسرائیل پر حماس کے حملے کے بعد سے میکڈونلڈزکے کارپوریٹ ہیڈکواٹر نے اس معاملے پر خاموش رہنے کی کوشش کی ہے۔ لیکن اس کے باوجود یہ کمپنی تنازعے سے بچ نہیں سکی۔ اسرائیل کے غزہ پر حملوں کے بعد میک ڈونلڈز اسرائیل نے کہا تھا کہ اس نے اسرائیلی فوج تک ہزاروں کھانے کے ڈبے مفت پہنچائے ہیں۔ اس عمل کی وجہ سے غزہ میں اسرائیل کی کارروائیوں سے برہم لوگوں نے اس برینڈ کے بائیکاٹ کا آغاز کیا، اس کی وجہ سے مسلم اکثریتی ممالک جیسے کویت، پاکستان اور ملائشیا میں مالکان کو لاتعلقی کا بیان جاری کرنا پڑا۔ کرس کیمپزنسکی کی یہ پوسٹ اس وقت سامنے آئی ہے جب حالیہ دنوں میں بائیکاٹ کے حوالے سے مہم نے زور پکڑا ہے۔  فلسطین کی حمایت کرنے والی تحریک بی ڈی ایس، اسرائیل کا بائیکاٹ، وہاں سے سرمایہ نکالنے اور اس پر پابندی لگانے کا مطالبہ کرتی ہے۔ اس تحریک نے میکڈونلڈز کو باضابطہ ہدف نہیں بنایا تھا لیکن اس ہفتے اس نے بھی برینڈ کا بائیکاٹ کرنے کا کہا ہے۔ بی ڈی ایس کی جانب سے یہ اقدام میکڈونلڈ ملائیشیا، جسے ایک سعودی کمپنی کی حمایت حاصل ہے کی جانب سے ملائیشیا بی ڈی ایس پر 1.3 ملین ڈالر ہرجانے کے بعد سامنے آیا ہے جس میں میکڈونلڈ ملائیشیا نے کہا ہے کہ بی ڈی ایس ملائیشیا نے اس متعلق ’جھوٹے اور غلط بیانات‘ دیے اور ان کے کاروبار کو نقصان پہنچایا۔  بی ڈی ایس نے کہا ہے کہ ’اسرائیل میں اپنے شرمناک فرنچائز معاہدے کو ختم کرنے کے لیے اپنی پرنٹ کمپنی میک ڈونلڈز کارپوریشن پر دباؤ ڈالنے کے بجائے، میک ڈونلڈز ملائیشیا اور اس کے سعودی مالک ملائشیا میں فلسطینیوں کی آزادی کی جدوجہد کی حامی پرامن یکجہتی کی آوازوں کو خاموش کرنے کی شدید کوشش کر رہے ہیں۔‘


حماس کے اہم ترین رہنما صالح العاروری کا قتل جو مشرقِ وسطیٰ میں جنگ کے پھیلاؤ کا سبب بن سکتا ہے

مشرقِ وسطیٰ اور اس سے کہیں دور جو سائے اسرائیل غزہ جنگ کے باعث چھائے تھے وہ رواں ہفتے حماس کے رہنما صالح العاروری کی لبنان میں ہلاکت کے بعد مزید گہرے ہو گئے ہیں۔  العاروری حماس کے ڈپٹی سیاسی رہنما تھے جنھیں جنوبی بیروت میں ایک ڈرون حملے میں ہلاک کیا گیا تھا۔ وہ حماس کے مسلح گروہ القسام بریگیڈ میں ایک اہم رہنما تھے اور حماس رہنما اسماعیل ہنیا کے قریبی ساتھی سمجھے جاتے تھے۔ وہ حزب اللہ اور حماس کے درمیان رابطے کی غرض سے لبنان میں موجود تھے۔  اس سے قبل اس مسلح اور سیاسی قوت نے غزہ جنگ میں صرف لفظی ردِ عمل دینے پر اکتفا کیا ہے اور اس کے علاوہ اسرائیل کی جنوبی سرحد پر اکا دکا حملے بھی کیے ہیں۔ اس محدود ردِ عمل کا مقصد لبنان کو ایک اور مہنگی جنگ میں پھنسانے سے بچانا ہے۔  لبنان میں گروہ کی حمایت جنوبی علاقوں میں تو بہت زیادہ ہے لیکن بیروت اور اس کے شمال میں سنہ 2006 کی اسرائیل لبنان جنگ کی یادیں اب بھی اکثر کے ذہنوں میں تازہ ہیں اور ملک اب بھی متعدد ایسے بحرانوں کی زد میں ہے جو اس کے اپنے پیدا کردہ ہیں۔  اسرائیل کا قریبی اتحادی امریکہ ہے اور اس نے اب تک کئی بار حزب اللہ کے خلاف جنگ شروع کرنے سے خبردار کیا ہے کیونکہ اس کے دور رس اثرات ہو سکتے ہیں۔  تاہم العاروری اور چھ دیگر افراد کے قتل جن میں حماس کے دو فوجی کمانڈر بھی شامل ہیں کے بعد سے خطے میں تناؤ میں اضافہ ہوا ہے۔ بحیرۂ احمر میں اسرائیل سے تعلق رکھنے والے بحری جہازوں کو ایران کے حمایت یافتہ حوثی باغی نشانہ بنا رہے ہیں۔  اسرائیل کے دشمن اور دوست یہ سوال پوچھ رہے ہیں کہ کیا حماس کو فوجی قوت کے ذریعے تباہ کیا جا سکتا ہے اور ایک ایسی جنگ جس میں بڑی تعداد میں عام شہریوں کی ہلاکتیں ہو رہی ہیں فلسطینی عوام میں مزید دکھ اور غم و غصے کا باعث بن رہی ہے۔  جن حماس رہنماؤں نے سات اکتوبر کے اسرائیل پر کیے گئے حملے کی منصوبہ بندی کی ان میں سے یحییٰ سنوار سمیت متعدد کے بارے میں اب بھی یہی گمان کیا جا رہا ہے کہ وہ غزہ میں ہی کہیں چھپے ہوئے ہیں۔  العاروری کی لبنان میں ہلاکت کے بعد ترکی اور قطر بھی محتاط ہوں گے جہاں حماس کے لیڈر موجود ہیں اور یہ سمجھتے ہیں کہ وہ وہاں محفوظ ہیں۔  ان ہائی پروفائل ہلاکتوں کے بعد پہلا نقصان قاہرہ میں ہونے والی بات چیت میں تعطل کا باعث بنا ہے جو اسرائیلی جیلوں میں موجود فلسطینی قیدیوں اور حماس کی پاس موجود یرغمالیوں کے تبادلے کے بارے ہو رہی تھی۔


اسرائیل کا ’ڈراؤنا خواب‘ اور لبنان میں ڈرون حملے میں مارے جانے والے حماس کے رہنما صالح العاروری کون تھے؟

بیروت میں حماس کے اہم رہنما کی ڈرون حملے میں ہلاکت کے بعد اسرائیل نے کہا ہے کہ یہ حملہ حماس پر کیا گیا نہ کہ لبنان پر تاہم اس کے بعد حماس اور اس کے اتحادی حزب اللہ کی جانب سے سنگین نتائج کی دھمکی دی گئی ہے۔ صالح العاروری سے متعلق بتایا جاتا ہے کہ وہ حماس کے مسلح ونگ قاسم بریگیڈ میں ایک اہم مقام رکھتے تھے اور حماس کے رہنما اسماعیل ہانیہ کے قریبی اتحادی اور ساتھی تھے۔ وہ لبنان میں اپنے گروپ اور حزب اللہ کے درمیان رابطے کے طور پر کام کر رہے تھے۔ صالح العاروری نے کم عمری میں اخوان المسلمون میں شمولیت اختیار کی اور پھر 1987 میں حماس کے کارکنوں میں شمولیت اختیار کی اور 1991 سے 1992 کے درمیان مغربی کنارے میں القاسم برگیڈ کے قیام میں حصہ لیا۔ اسرائیل کی جیلوں میں 20 سال گزارنے والے عصمت منصور نے بی بی سی کو بتایا کہ وہ 1994 سے لے کر اب تک کئی سال تک صالح العاروری کے ساتھ رہے ہیں۔  اس تناظر میں منصور کا کہنا ہے کہ جیل کے اندر سے العروری نے قیدیوں کے تبادلے کے معاہدے کی قیادت میں اہم کردار ادا کیا جس کے تحت 1027 فلسطینی قیدیوں کو رہا کیا گیا جن میں غزہ میں حماس کے موجودہ رہنما یحییٰ سنوار بھی شامل ہیں۔ اس کے بعد، اسرائیلی سپریم کورٹ نے صالح العاروری کو فلسطینی علاقوں سے ہٹانے کا فیصلہ سنایا، جہاں سے وہ شام چلے گئے اور پھر وہاں سے ترکی اور قطر کے بعد لبنان کے جنوبی مضافات پہنچ گئے جو بیروت میں حزب اللہ کا سب سے اہم گڑھ ہے۔ صالح العاروری سنہ 2010 میں حماس کے پولیٹیکل بیورو کے رکن اور پھر 2017 میں نائب صدر کے طور پر منتخب ہوئے تھے، جسے اس وقت حماس کی جانب سے اسرائیل کے خلاف اپنی جنگ کی توثیق کے طور پر دیکھا جا رہا تھا، جس میں ایک ایسی شخصیت کا انتخاب کیا گیا تھا جو مغربی کنارے میں فوجی کارروائی کی قیادت کرے گی اور تحریک کے دوسرے سب سے بڑے عہدے پر ایران کے قریب ہے۔ اس وقت فلسطینی نیوز رپورٹس کے مطابق، اپنے انتخاب کے چند دن بعد، صالح العاروری نے تہران کا دورہ کیا اور حزب اللہ کے رہنما حسن نصراللہ سے عوامی طور پر ملاقات کی۔ العاروری طویل عرصے تک اسرائیل کو سب سے مطلوب شخص رہے، انھیں مغربی کنارے میں اسرائیلی فوجیوں اور آباد کاروں کے خلاف حملوں کے ’معمار‘، غزہ اور لبنان سے راکٹ فائر کرنے کا اہم کردار قرار دیا جاتا ہے، اور اسرائیلی میڈیا نے انھیں اسرائیل کا ڈراؤنا خواب اور ایران اور حزب اللہ کے تعلقات کا ’گاڈ فادر‘ قرار دیا۔ اس کے علاوہ وہ بین الاقوامی دہشت گردوں کی امریکی فہرست میں بھی شامل ہیں۔


Summary: اسرائیلی وزیر اعظم بنیامن نتن یاہو کا کہنا ہے کہ غزہ اور مصر کے درمیان سرحدی علاقہ ’فلاڈیلفی راہداری‘ اسرائیل کے زیرِ انتظام ہونی چاہیے تاہم مصری مبرین نے متنبہ کیا ہے کہ مصر اور غزہ کے درمیان سرحدی پٹی پر بمباری سے دونوں ملکوں کے درمیان حالات کشیدگی اختیار کر سکتے ہیں۔

مصر اور غزہ کے درمیان ’فلاڈیلفی راہداری‘ کیا ہے اور اسرائیل اسے کیوں کنٹرول کرنا چاہتا ہے؟

اسرائیلی وزیر اعظم بنیامن نتن یاہو کا کہنا ہے کہ غزہ اور مصر کے درمیان سرحدی علاقہ ’فلاڈیلفی راہداری‘ اسرائیل کے زیرِ انتظام ہونی چاہیے۔ مصری مبرین نے متنبہ کیا ہے کہ مصر اور غزہ کے درمیان سرحدی پٹی پر بمباری سے دونوں ملکوں کے درمیان حالات کشیدگی اختیار کر سکتے ہیں۔ مصر اور غزہ کی پٹی کے درمیان 14 کلو میٹر کا سرحدی علاقہ ہے جس کے شمال میں بحیرہ روم اور جنوب میں اسرائیلی علاقہ کرم ابو سالم ہیں۔  دو سال بعد حماس نے غزہ کی پٹی کا انتظام سنبھالا اور سرحد کے فلسطینی علاقوں کا کنٹرول لے لیا۔ غزہ پر اسرائیلی سختیوں کے ساتھ فلسطینیوں کی جانب سے راہداری عبور کر کے مصر کی جانب نقل و حرکت بڑھ گئی۔ مصر نے بارہا حماس پر ان عسکری گروہوں کی حمایت کا الزام لگایا ہے جو مصری فورسز کو نشانہ بناتے ہیں۔ ایسا سابق مصری صدر محمد مرسی کے اقتدار سے جانے کے بعد ہوا جنھیں اخوان المسلمین کی حمایت حاصل تھے اور جن کے حماس سے اچھے تعلقات تھے۔  اس کے بعد سے سرحدی پٹی کے حالات بدلتے رہے ہیں۔ فلسطین کی طرف حماس نے سرحدی علاقوں کو بلڈوز کیا اور خاردار تاریں نصب کیں۔ جبکہ مصر نے سٹیل کی دیوار تعمیر کی اور وہاں مصری شہر رفح اور اس کے قصبوں سے گھروں اور زرعی علاقے ختم کیے تاکہ سینا کے پانچ کلومیٹر کے علاقے تک سرحدی بفر زون کی توسیع ہوسکے۔  فلسطینی اور مصری علاقوں کے بیچ مرکزی گزرگاہ رفح زمینی کراسنگ ہے۔ یہ غزہ کے رہائشیوں کے لیے باہری دنیا تک جانے کا واحد راستہ ہے۔ اسرائیلی حکام نے غزہ کی پٹی اور جنوبی اسرائیل کے درمیان تمام چھ کراسنگ بند کر رکھی ہیں۔  مصرین سمجھتے ہیں کہ اس کے لیے اسرائیل اور مصر کو اپنے درمیان امن معاہدے کے نئے پروٹوکول پر اتفاق کرنا ہوگا۔ یہ ایسا ہی ایک پروٹوکول ہوگا جیسا 2005 میں جاری ہوا تھا جب 2005 میں اسرائیل نے غزہ کی پٹی سے انخلا کیا تھا۔  اسرائیلی منصوبے کے باوجود مصر نے اس معاملے پر تاحال اپنا مؤقف نہیں بتایا۔ مصری تجزیہ کار خالد عکاشہ کا خیال ہے کہ سیاسی اعتبار سے موجودہ مصری انتظامیہ روایت پسند رہے گی کیونکہ اس معاملے میں اسرائیل کی حمایت کرنا ایسا ہی ہوگا کہ جیسے وہ فلسطین کے مسئلے پر کوئی سمجھوتہ کر رہا ہے۔   عکاشہ کے مطابق سرحدی پٹی کا انتظام اسرائیل کو دینے کا مطلب ہوگا کہ اسرائیل ہی رفح کراسنگ کو کنٹرول کرے گا۔ یہ واحد راستہ ہے جو فی الحال اسرائیل کے کنٹرول میں نہیں اور اس سے فلسطینیوں پر دباؤ بڑھ سکتا ہے۔  سمیر غطاس کے مطابق مصر کو خدشہ ہے کہ اگر اسرائیل کو فلاڈیلفی راہداری کا کنٹرول مل گیا تو اس سے غزہ کے رہائشیوں کے لیے مشکلات بڑھ سکتی ہیں جو کہ پہلے ہی کھلے قید میں رہنے پر رہتے ہیں۔ ’بالآخر غزہ کی پٹی کے لوگ وہاں سے نکلنے پر مجبور ہو جائیں گے۔‘


محمد حنیف کا کالم: ’ہمیں افسوس ہے کہ ہم نے آپ کے پورے خاندان کا خاتمہ کر دیا‘

میری نسل کے لوگوں نے ٹیلی ویژن پر پہلی جنگ تب دیکھی تھی جب سنہ 1990 میں امریکہ اور اس کی اتحادی فوجوں نے عراق پر حملہ کیا تھا۔  خبریں پڑھنے والے نے ہیڈلائن کچھ اس طرح پڑھی تھی جیسے فٹ بال میچوں پر کمنٹری کرنے والے جوش میں آ کر کسی گول کا منظر بیان کرتے ہیں۔ اسی دن سے عالمی جنگیں ہمارے گھروں میں گھس آئی ہیں۔ آپ کسی بھی دن، رات کے کھانے کے وقت ٹی وی لگائیں تو دنیا میں کہیں نہ کہیں کسی شہر کا آسمان بمباری سے جگمگا رہا ہو گا اور گورے صحافیوں کو اس شہر کا درست نام لینا کبھی نہیں آئے گا۔  آہستہ آہستہ لائیو کوریج اور میڈیا جنگ کا لازمی حصہ بن گئے جس طرح کسی زمانے فوج کے ساتھ طبل اور نقارے بجانے والے چلتے تھے، جو اپنی سپاہ کا خون گرماتے تھے۔ اسی طرح نیویارک ٹائمز اور وال سٹریٹ جرنل جیسے اخبارات کے مدبر صحافی پہلے جنگ کا جواز سمجھاتے تھے پھر الیکٹرانک میڈیا میں ان کے بھائی بہن حملہ آور فوجوں کے ٹینکوں اور بکتر بند گاڑیوں میں بیٹھ کر جنگ کی کوریج کے لیے پہنچ جاتے تھے۔ ان جنگوں میں بندوق کی نالی اور ان کی آنکھ دشمن کو ایک ہی نظر سے دیکھتے تھے۔  جدید جنگ تقریباً ایک مکمل سا پیکج بن گئی تھی جس میں اسلحے کا کاروبار بھی خوب پھلتا پھولتا اور جنگ زدہ لوگوں کے لیے خیموں اور کمبلوں کی مانگ بھی ہمیشہ ضرور رہتی۔ جن کو ازلی خون کی پیاس تھی انھیں بھی خوراک مل جاتی اور جن کے دل انسانیت سے بھرپور تھے ان کا دھندہ بھی چلتا رہتا۔  جب اسرائیل نے غزہ پر وحشت ناک بمباری شروع کی (اور چونکہ ایڈیٹوریل گائیڈلائن کی ضرورت ہے اس لیے بتاتے چلیں کہ یہ لڑائی سات اکتوبر کے حماس حملوس سے شروع نہیں ہوئی 70 سال پہلے شروع ہوئی تھی) تو موسمی دفاعی تجزیہ نگاروں کا بھی خیال تھا کہ امریکہ اور اس کی باقی نام نہاد برادری چند دن اسرائیل کو کھلا ہاتھ دے گی، ایک کے بدلے دس مارو، اگر کسی نے غزہ میں گھر، سکول، ہسپتال، میوزیم بنا لیا ہے تو اسے نیست و نابود کر دو۔ بچے مریں گے مارو لیکن پھر مغربی ضمیر انگڑائی لے کر بیدار ہو گا اور کہے گا ہم نے بہت ہزار بچوں کی لاشوں کی تصویریں دیکھی ہیں اب یہ کام بند کرو۔ لیکن مغربی ضمیر کی گنتی ابھی پوری نہیں ہوئی۔  اس مرتبہ کرسمس پر وہاں حضرت عیسیٰ کے بچپن کے مجسمے کو ایک ملبے کے ڈھیر میں پڑا ہوا دکھایا گیا اور محترم پادری منتھر آئزیک نے اپنے کرسمس کے خطبے میں فرمایا: ’اور آج کے بعد ہمارا کوئی یورپی دوست ہمیں انسانی حقوق یا عالمی قانون پر لیکچر نہ دے کیونکہ ہم گورے نہیں ہیں اور تمہاری اپنی ہی منطق کے مطابق انسانی حقوق اور عالمی قانون ہم پر لاگو نہیں ہوتے۔‘


اسرائیلی فوج کی وسطی غزہ میں پناہ گزین کیمپوں کی جانب پیش قدمی کے باعث ’ڈیڑھ لاکھ فلسطینی‘ نقل مکانی پر مجبور

اقوام متحدہ کے مطابق اسرائیلی فوج کی وسطی غزہ میں پناہ گزین کیمپوں کی جانب پیش قدمی کے باعث تقریباً ڈیڑھ لاکھ فلسطینی ان علاقوں سے نقل مکانی پر مجبور ہو گئے ہیں۔ اسرائیلی فوج نے حال ہی میں اپنے زمینی حملے کا دائرہ وسیع کرتے ہوئے اس میں بوریج، نصیرات اور المغازی پناہ گزین کیمپوں کو بھی شامل کیا ہے جہاں ہزاروں فلسطینی اس لیے مقیم تھے کیونکہ انھیں اسرائیل کی جانب سے سات اکتوبر کی جنگ کے آغاز کے بعد شمالی غزہ سے انخلا کا کہا گیا تھا۔ غزہ کی وزارت صحت کے مطابق 11 ہفتوں کی لڑائی کے دوران غزہ میں 21 ہزار سے زیادہ افراد ہلاک ہو چکے ہیں جن میں زیادہ تر بچے اور خواتین ہیں۔ اسرائیلی فوج نے وسطی غزہ کے علاقوں بشمول بوریج اور نصیرات کیمپوں کو خالی کرنے کا مطالبہ کیا اور متاثرہ علاقوں میں تقریباً 90 ہزار افراد اور 61 ہزار بے گھر افراد کو جنوب کی طرف دیر البلاح قصبے کی طرف جانے کے لیے کہا گیا تھا۔ اقوام متحدہ کا کہنا ہے کہ رفح شہر جو پہلے ہی غزہ کا سب سے زیادہ گنجان آباد شہر بن چکا ہے - نے نئے علاقوں میں اسرائیلی زمینی افواج کی دراندازی کے درمیان حالیہ دنوں میں تقریباً ایک لاکھ سے زیادہ افراد کی منتقلی دیکھی ہے۔ غزہ میں پناہ گزینوں کے لیے اقوام متحدہ کی ریلیف اینڈ ورکس ایجنسی کے ڈائریکٹر ٹام وائٹ نے کہا ہے کہ ’زیادہ سے زیادہ لوگوں کو غزہ کے جنوب میں واقع شہر رفح جانے کے لیے دھکیلا جا رہا ہے۔‘ رہائشیوں نے رائٹرز کو بتایا، "جمعرات کو شدید لڑائی جاری رہی جب اسرائیلی ٹینکوں نے شمال اور مشرق سے گنجان آباد بوریج کیمپ کی طرف پیش قدمی کی۔" حماس نے ایک ویڈیو کلپ بھی شائع کیا جس میں کہا گیا ہے کہ اس کے جنگجو اسرائیلی فوجیوں اور گاڑیوں کو نشانہ بنا رہے ہیں۔ ایک رپورٹ میں کہا گیا ہے کہ اقوام متحدہ نے 7 اکتوبر سے مغربی کنارے میں اسرائیلی فوج اور آباد کاروں کے ہاتھوں 300 فلسطینیوں کی ہلاکت کی تصدیق کی ہے۔ اسرائیلی فوج نے 24 دسمبر کو غزہ میں پناہ گزین کے المغازی کیمپ پر اپنے فضائی حملے میں معصوم شہریوں کو پہنچنے والے نقصان پر افسوس ظاہر کیا ہے۔  حملے کی زد میں آنے والے ایک شخص نے کہا تھا کہ اس نے بمباری میں اپنی بیٹی اور نواسوں کو کھو دیا ہے۔ انھوں نے مزید کہا کہ ان کا خاندان محفوظ پناہ حاصل کرنے کے لیے شمال سے مرکزی غزہ آیا تھا۔ فلسطینی ہلال احمر نے کہا تھا کہ ’شدید‘ اسرائیلی بمباری کی وجہ سے المغازی اور پناہ گزینوں کے دیگر دو کیمپوں البریج اور النصیرت کے درمیان سڑک بند ہوگئی ہے۔ ’اس سے ایمبولینسوں اور ریسکیو ٹیموں کی طرف سے مدد میں رکاوٹ پیدا ہوئی۔‘


Summary: احمد بتاتے ہیں کہ 12 دسمبر کو وہ شمالی غزہ کی پٹی میں اپنے روزمرہ کام یعنی زخمی فلسطینیوں کو طبی امداد فراہم کرنے کے سلسلے میں گھر سے نکلے ہی تھے کہ انھیں اپنے ایک پڑوسی کا وہ ٹیکسٹ میسج موصول ہوا جس نے اُن کی زندگی تہہ و بالا کر کے رکھ دی۔

غزہ پر بمباری: ’ملبے تلے میرے دو بیٹوں اور چھ ماہ کی بیٹی کی لاشیں ہیں، میرے پاس کوئی نہیں بچا۔۔۔ وہ سب چلے گئے‘

احمد بتاتے ہیں کہ اُس دن (12 دسمبر) وہ شمالی غزہ کی پٹی میں اپنے روزمرہ کام، یعنی زخمی فلسطینیوں کو طبی امداد فراہم کرنے کے سلسلے میں گھر سے نکلے ہی تھے کہ انھیں اپنے ایک پڑوسی کا وہ ٹیکسٹ میسج موصول ہوا جس نے اُن کی زندگی تہہ و بالا کر کے رکھ دی۔ احمد کے مطابق ’اس میسج میں لکھا تھا ’انھوں نے آپ کے گھر پر بمباری کی ہے۔۔۔ اور آپ کا سارا خاندان ملبے تلے دب گیا ہے۔‘ یہ میسج پڑھ کر میں گھر کی جانب واپس بھاگا۔ وہاں کا منظر اتنا ہولناک تھا کہ میں اُسے دیکھ کر اس جگہ سکتے کی حالت میں منجمد ہو گیا جہاں میں کھڑا تھا۔ پھر میں وہیں بیٹھ گیا۔ اسی دوران وہاں موجود لوگوں نے اس عمارت سے زندہ بچ جانے والے لوگوں کو نکالنا شروع کیا جہاں میرا گھر تھا۔ وہ بچ جانے والوں کو ایک گدھا گاڑی پر رکھ رہے تھے کیونکہ بمباری کے بعد وہاں ایمبولینس نہیں جا سکتی تھی۔‘ تھوڑی دیر آہ و زاری کے بعد انھوں نے اپنی بات دوبارہ شروع کی ’اللہ کے سوا کوئی معبود نہیں۔۔۔ اللہ کے سوا کوئی معبود نہیں۔ گذشتہ 70 دن سے (غزہ پر اسرائیلی بمباری کے آغاز کے بعد سے) میں ہر اس شخص کو طبی امداد فراہم کر رہا ہوں جس نے مجھ سے اس کی درخواست کی یا جسے طبی مدد کی ضرورت تھی۔۔۔ مگر دوسری جانب میں اپنے قریب ترین افراد کی مدد کرنے سے قاصر ہوں۔‘  احمد بتاتے ہیں کہ ان کے گھر میں موجود ان کے خاندان کے چند افراد ایسے تھے جو بمباری کا نشانہ بن کر زخمی ہوئے تھے اور بے گھر ہونے کے بعد انھی کے ساتھ رہائش پذیر تھے۔ احمد کے مطابق وہ ان زخمیوں کو بھی درد کش ادویات کے علاوہ کوئی طبی علاج فراہم کرنے سے قاصر تھے اور درد کش ادویات بھی دن میں تین دفعہ دینے کے بجائے محض ایک دفعہ دے رہے تھے کیونکہ ان ادویات کی کمی تھی۔ احمد  نے اپنی بات کا اختتام یہ کہتے ہوئے کیا کہ غزہ کی صورتحال ایسی ہے کہ ان کی زندگی میں پیش آنے والے اس بڑے سانحے نے بھی انھیں اپنے روزمرہ کے کام سے نہیں روکا۔ ’یہاں تک کہ جس دن میں نے اپنے بیٹے کی لاش ملبے تلے سے نکال کر اسے دفن کیا، تو تدفین کے فوراً بعد میں کام پر چلا گیا تاکہ زخمیوں کی مدد کر سکوں اور انھیں موت کے منھ میں جانے سے بچا سکوں اور میں یہ کام کرنے سے باز نہیں آؤں گا۔ عین ممکن ہے کہ جب آپ مجھے دوبارہ اس نمبر پر کال کریں تو کوئی آپ کو بتائے کہ اس نمبر کا مالک بمباری میں فوت ہو چکا ہے۔‘


’میں ہوں عونی، ایک نئی ویڈیو کے ساتھ۔۔۔‘: 12 سالہ فلسطینی لڑکے کا وہ خواب جو اس کی موت کے بعد پورا ہوا

اگست 2022 میں پوسٹ کی گئی ایک ویڈیو میں عونی مائيک تھامے کھڑے ہیں اور وہ اپنے یوٹیوب گیمنگ چینل کے لیے اپنے عزائم کا اعلان کرتے ہوئے مسکراتے ہیں اور کہتے ہیں: ’تو دوستوں، میں اب اپنا تعارف کرواتا ہوں۔ میں غزہ میں رہنے والا فلسطینی ہوں اور میری عمر 12 سال ہے۔ اس چینل کا مقصد ایک لاکھ سبسکرائبرز، پھر پانچ لاکھ  اور پھر 10 لاکھ سبسکرائبر حاصل کرنا ہے۔‘ صرف ایک سال بعد عونی حماس اور اسرائیل کے درمیان ہونے والی جنگ میں مارے جانے والے پہلے فلسطینی بچوں میں سے ایک بن گئے۔ بہت سے لوگوں کے لیے وہ ایک ایسے 13 سالہ گیمر ہیں جو غزہ کی پٹی میں بڑی تعداد میں ہلاک ہونے والے بچوں کی نمائندگی کی علامت بن چکے ہیں۔ غزہ میں حماس کے زیرانتظام وزارت صحت کا کہنا ہے کہ جنگ شروع ہونے کے بعد اب تک غزہ میں 20,000 سے زیادہ لوگ مارے جا چکے ہیں جن میں سے ایک تہائی سے زیادہ بچے ہیں۔ اقوام متحدہ کے بچوں کے ادارے (یونیسیف) نے غزہ کو ’بچوں کے لیے دنیا کی سب سے خطرناک جگہ‘ قرار دیا ہے۔ حماس کے حملے کے بعد جیسے ہی اسرائیل نے جوابی کارروائی شروع کی تو عونی کی خالہ علاء کو غزہ شہر میں اپنے خاندان کے گھر کی تباہی کا خیال آیا۔ وہ کہتی ہیں کہ رات کو تقریباً سوا آٹھ بجے کے لگ بھگ ان کے فون کا انباکس دوستوں کے ان پیغامات سے بھرا ہوا تھا کہ عونی کے خاندانی گھر کو نشانہ بنایا گیا ہے۔ عونی کی ایک فیس بُک پوسٹ میں دیکھا جا سکتا ہے کہ وہ کمپیوٹر کا ایک مدر بورڈ تھامے ننھے طالبعلموں کے سامنے کھڑا ہے اور انھیں اس کے بارے میں آگاہی دے رہا ہے کہ یہ کیسے کام کرتا ہے۔ ان کے سکول کی فیس بک پوسٹس میں انھیں بہت سے اعزازات اور انعامات جیتتے ہوئے دکھایا گیا ہے۔  عونی کے ایک دور کے رشتہ دار اشرف الدوس ایک پروگرامر کے طور پر کام کرتے ہیں اور کئی یوٹیوب چینلز چلانے میں مدد کرتے ہیں۔ وہ کہتے ہیں کہ عونی اکثر اپنے چینل کے حوالے سے مشورہ لینے کے لیے ان سے رابطہ کرتا تھا۔ لیکن اکتوبر 2023 میں عونی کی موت کے بعد ان کے ویڈیوز کو اس وقت ویوز ملنے لگے جب ان کے چینل سے متعلق تفصیلات کویت سے تعلق رکھنے والے گیمر ابو فلاح سمیت کئی بڑے یوٹیوبرز نے شیئر کیں۔ عونی کا پورا خاندان، اس کے چار بھائی اور بہنیں اور ماں اور باپ، سب اس کے ساتھ مارے گئے تھے۔ لیکن اس کے زندہ بچ جانے والے رشتہ داروں کا کہنا ہے کہ انھیں اس شہرت پر فخر ہے جو عونی کو موت کے بعد ملی ہے۔